title: Viktor Hedlund

text: Hedlundin vanhemmat olivat isäpuoli, ylikonduktööri Johan Gustaf Hedlund ja äiti Amanda Mathilda Björk. Hedlund opiskeli 1866-1873 Haminan kadettikoulussa valmistuen sieltä vänrikkinä. Hän palveli sitten "Henkikaartin Liettuan rykmentissä" yleten aliluutnantiksi 1876 ja luutnantiksi 1877. Hedlund osallstui Balkanilla käytyyn Venäjän-Turkin sotaan 1877-1878 haavoittuen Karagatshin taistelussa Filippopolissa. Sodan jälkeen Hedlund palveli 1879-1880 "Henkikaartin krenatöörijoukkojen 3. tykistöprikaatissa" ja hänet ylennettiin alikapteeniksi 1880. Hän oli sitten Suomen kadettikoulussa Haminassa 1881-1888 komppaniaupseerina ja vuonna 1888 tapahtuneen kapteeniksi ylentämisen jälkeen 1888-1889 kadettikoulun adjutanttina ja kassanhoitajana. Vuosina 1889-1893 Hedman palveli taas "Henkikaartin Liettuan rykmentissä" ja 1893-1898 everstiksi ylennettynä pataljoonankomentajana "Henkikaartin Volynian rykmentissä".


title: Viktor Hedlund

text: Hedlundista tuli 1898 "14. Georgian krenatöörirykmentin" komentaja ja 1899-1901 hän oli "Henkikaartin 3. Suomen Tarkk’ampujapataljoonan" komentaja. Hedlund ylennettiin 1901 kenraalimajuriksi ja hän palveli aluksi Henkivartioväen jalkaväessä ja helmikuusta 1903 hän oli Henkivartioväen ja Pietarin sotilaspiirin komentajan käytössä erikoistehtävissä. Hedlund oli sitten kesäkuusta 1903 "Henkikaartin Kexgolmin (Käkisalmen), H. M. Itävallan Keisari Franz I:n krenatöörirykmentin" komentajana ja vuodesta 1905 "Henkivartioväen 3. jalkaväkidivisioonan 1. prikaatin" komentajana.


title: Viktor Hedlund

text: Hedlundista tuli 14. lokakuuta 1909 Markovin senaatin talousosaston jäsen ja finanssitoimituskunnan vt. päällikkö. Kenraaliluutnantiksi 1910 ylennetty Hedlund oli senaattorina Markovin senaatissa ja sitä 1913 seuranneessa Borovitnovin senaatissa aina vuoden 1917 Venäjän maaliskuun vallankumokseen saakka. Hedlund erosi 26. maaliskuuta 1917 tehtävistään yhdessä muiden senaatin jäsenten ja vietti sitten lopun elämäänsä Helsingissä.


title: Viktor Hedlund

text: Hedlund oli naimisissa vuodesta 1885 Katarina Bernoffin (1865-1938) kanssa. Heillä oli kolme poikaa.


title: Platon Ivanov

text: Platon Ivanovitš Ivanov (vuodesta 1938 Iivola; 31. maaliskuuta 1863 Helsinki – 15. marraskuuta 1939 Daugavpils, Latvia) oli Suomessa syntynyt venäläinen virkamies, joka toimi toisen sortokauden aikana Suomen kenraalikuvernöörin kanslian johtajana, senaattorina niin sanotussa amiraalisenaatissa sekä ministerivaltiosihteerin apulaisena.


title: Platon Ivanov

text: Ivanovin vanhemmat olivat Helsingin junkkarikoulun opettaja, eversti Ivan Ivanov ja Maria Molozemova. Vaikka Ivanov olikin syntynyt Suomessa ja osasi suomea sekä ruotsia, hän ei ollut Suomen kansalainen. Hän pääsi ylioppilaaksi Helsingin ruotsalaisesta yksityislyseosta 1881, opiskeli venäjää Moskovassa 1884–1886, sai tykistöaliluutnantin arvon 1889 ja suoritti Pietarin oikeuslyseon kurssin.


title: Platon Ivanov

text: Ivanov oli keisarin Suomen asiain kanslian ylimääräinen virkamies 1901 ja vanhempi apulaistoimitussihteeri 1903. Hän oli Vaasan läänin lääninsihteerinä 1903 ja sitten ministerivaltiosihteerinviraston avustavana virkamiehenä erityistehtävissä 1904–1909 sekä Helsingin yliopiston vt. kanslerinsihteerinä 1905–1909. Ivanovista tuli kenraalikuvernöörinkanslian varajohtaja 1909 ja johtaja 1911. Kun Markovin senaattia haluttiin samana vuonna täydentää, kenraalikuvernööri F. A. Seyn järjesti Ivanovin senaattoriksi vedoten vuodelta 1858 olevaan asetukseen, jota oli mahdollista tulkita siten että Suomessa virassa toimineet venäläiset olivat saaneet Suomen kansalaisuuden. Ivanov toimi senaatin talousosaston jäsenenä ja kamaritoimituskunnan vt. päällikkönä 1911–1913. Sen jälkeen hän oli ministerivaltiosihteeriksi siirtyneen Markovin apulaisena Pietarissa aina helmikuun vallankumoukseen asti. Hän sai valtioneuvoksen arvon 1906 ja todellisen valtioneuvoksen arvon 1910.


title: Platon Ivanov

text: Venäjän vallankumouksen jälkeen Ivanov oli Kone ja Silta Oy:n konttoristina 1920–1924 ja vuodesta 1924 alkaen kirjailijana ja toimittajana Latvian Daugavpilsissa. Hänen ensimmäisen vaimonsa isä oli ollut siellä kaupunginjohtajana. Ivanov oli naimisissa 1895–1932 Olga Moltšanovan kanssa ja vuodesta 1938 Sofie Bersenovan kanssa.


title: Harald Eriksson

text: Harald Eriksson (22. syyskuuta 1921 Örträsk – 20. toukokuuta 2015 Uumaja) oli ruotsalainen maastohiihtäjä.


title: Harald Eriksson

text: Erikssonin uran menestyksekkäin vuosi oli 1948, jolloin hän saavutti hopeaa St. Moritzin olympialaisten 50 kilometrin kilpailusta. Samoissa kisoissa Ruotsi voitti viestikultaa, mutta Eriksson ei kuulunut joukkueeseen. Samaisena vuonna Eriksson voitti vielä Holmenkollenin 50 kilometrin hiihdon.


title: Harald Eriksson

text: Erikssonin sukunimestä käytetään myös muotoa Ericson. Ruotsin olympiakomitea ilmoittaa Ericsonin kuolinpäiväksi 15. toukokuuta.


title: Brownin piirikunta (Ohio)

text: Brownin piirikunta on piirikunta Ohiossa, Yhdysvalloissa, joka on nimetty kenraali Jacob Brownin mukaan. Sen suurin kylä on Georgetown.


title: Brownin piirikunta (Ohio)

text: Brownin naapuripiirikuntia ovat Clermont lännessä, Clinton pohjoisessa, Highland koillisessa, Adams idässä ja Kentuckyn puolella Masonin sekä Brackenin piirikunnat.


title: Brownin piirikunta (Ohio)

text: Piirikunnassa oli vuoden 2010 väestönlaskennassa 44 846 ihmistä. Etniset ryhmät jakautuvat valkoisiin, joita on 97,5%, mustiin (1,0%), alkuperäisamerikkalaisiin (0,2%) ja aasialaisiin (0,3%).


title: Brownin piirikunta (Ohio)

text: Kotitalouden mediaanitulo oli 46 046 dollaria ja köyhyysrajan alapuolella oli 12,2% väestöstä 2007–2011 välisenä aikana.


title: Ljubov Muhatšova

text: Ljubov Aleksejevna Muhatšova (s. 23. heinäkuuta 1947 Staraja Russa, Novgorodin alue) on venäläinen entinen hiihtäjä. Hän edusti aktiiviaikoinaan kansainvälisellä tasolla Neuvostoliittoa ja seuratasolla "Trud"-urheiluyhteisöä, aluksi Apatiitissa ja vuodesta 1972 Leningradissa.


title: Ljubov Muhatšova

text: Muhatšova voitti olympiakultaa Neuvostoliiton viestijoukkueessa 1972 Sapporon kisoissa. Henkilökohtaisilla matkoilla hän oli neljäs kymmenellä kilometrillä ja kuudes viidellä kilometrillä. Neuvostoliiton mestaruuden Muhatšova voitti viestihiihdossa vuosina 1970—1972, 1975 ja 1976. Kilpauransa jälkeen hän on toiminut valmennustehtävissä.


title: Veji

text: Veji (lat. "Veii", ital "Veio") eli nykyinen Isola Farnese oli etruskien huomattavimpia kaupunkeja. Veji oli Etrurian tärkein terrakottaveistosten tuottaja.


title: Veji

text: Roomalaiset valloittivat ja hävittivät Vejin 396 eaa. Roomalaiset kuitenkin rakensivat kaupungin osittain uudelleen, ja 2 eaa. siitä tuli municipium ja kaupungin asukkaat saivat osittaiset Rooman kansalaisoikeudet.


title: Veji

text: Vejistä on löydetty noin vuodelta 500 eaa. peräisin olevan Apollon temppelin jäänteet, joihin kuuluu joukko terrakottaveistoksia, muun muassa Vejin Apollo. Vejin hauta-alueelta on löydetty vanhimpia etruskien freskoja.


title: Rosmittala

text: Rosmittala () on maalaiskunta ja sen keskuskylä Leningradin alueen Seuloskoin piirissä Venäjällä. Se sijaitsee Karjalankannaksen eteläosassa Pietarista Murmanskiin johtavan M18-valtatien varrella 11,5 kilometriä Seuloskoista etelään. Kylässä on 2 800 ja kunnassa 4 700 asukasta (vuonna 2011).


title: Rosmittala

text: Rosmittalan kunnan pinta-ala on 208,14 neliökilometriä. Se rajoittuu lounaassa Seuloskoin piirin Sverdlovin kuntaan, lännessä Sannikon ja Kelton kuntiin, luoteessa Seuloskoin kaupunkiin, koillisessa Sieklovan ja Morozovin kuntiin sekä kaakossa Tuprovan kuntaan ja Nevan kautta Kirovskin piiriin. Pinta-alasta 63,2 % on metsää ja 26,5 % maatalousmaata.


title: Rosmittala

text: Pääosa kunnasta kuuluu Nevan alankoon ja luoteisosa Kelton ylänköön. Nevan lisäksi kunnan alueella virtaavat sen sivujoet Dubrovkajoki (ven. "Dubrovka") ja Mustajoki ("Tšornaja"), jälkimmäisen sivujoki Mustaoja ("Degtjarka") ja sen sivujoet Korkkistenjoki ("Korkinskaja") ja Kivioja ("Kamenka") sekä Okkervilin sivujoki Mustajoki ("Tšornaja"). Muita vesistöjä ovat Kankurinmäen kylän järvi, Manuskalan patoallas sekä Taurun ja Virkkilän lammet. Kunnan koillisosassa sijaitsevat Tšistojen ja Pesotšnojen suoalueet.


title: Rosmittala

text: Keskuskylän lisäksi kuntaan kuuluu 12 asutuskeskusta: kylät Haapoja, Juoksula, Kankurinmäki, Manuskala, Mähnälä, Pappilanautio, Riisikkala, Tauru ja Virkkilä, Mähnälän louhos ("Karjer-Mjaglovo") sekä Manuskalan ja 16. kilometrin asemanseudut.


title: Rosmittala

text: Rosmittalan ohella suurimmat kylät ovat 900 asukkaan Haapoja ja 300 asukkaan Mähnälä. Kunnan alueella on 4 550 puutarha- ja kesämökkipalstaa, joiden perusteella kesäasukkaiden määrä arvioidaan noin 7,7 tuhanneksi.


title: Rosmittala

text: Rosmittalan kylä mainitaan ensimmäisen kerran Novgorodin Vatjan viidenneksen verokirjassa vuonna 1500 nimellä "Razmesovo". Toiseen maailmansotaan asti seudun pääväestön muodostivat inkerinsuomalaiset, jotka kuuluivat Kelton luterilaiseen seurakuntaan. Vuonna 1848 Rosmittalassa asui 201 savakkoa ja 63 Suomen suomalaista. Kylän talonpojat olivat 1860-luvulle saakka kartanonomistajan maaorjia.


title: Rosmittala

text: Vuoden 1926 väestönlaskennan mukaan Mähnälän kyläneuvostoon kuuluneessa Rosmittalassa oli 438 asukasta, joista 424 oli inkerinsuomalaisia. 1930-luvulla kylä kuului Pappilanaution suomalaiseen kyläneuvostoon. Kansallinen kyläneuvosto lakkautettiin 1930-luvun lopussa ja inkeriläiset karkotettiin muualle Neuvostoliittoon vuonna 1942. Lähistöllä sijainnut Hännikäisen kylä (ven. "Hjaniki") sulautui myöhemmin Rosmittalaan.


title: Rosmittala

text: Kunnan kautta kulkee Pietarin ja Murmanskin välinen rautatie, jolla on Kelton, Manuskalan, Ostrovnajan sekä 11, 16. ja 26. kilometrin asemat. Asemilta on paikallisjunayhteydet Pietariin. Murmanskin valtatieltä haarautuu kestopäällystetty maantie Seuloskoihin ja Sverdloville nimettyyn taajamaan. Linja-autoliikenteen päätepysäkit ovat Pietarin metroasemat Ladožskaja ja Prospekt Bolševikov. Manuskalassa on laskuvarjohyppääjien käyttämä lentokenttä.


title: Rosmittala

text: Seudun pääelinkeino on viime aikoihin saakka ollut maatalous. Kunnassa toimii maatalousyritys Vsevoložski. Nykyään Murmanskin maantien ympäristöön rakennetaan erilaisia palveluita ja suunnitellaan logistiikkakeskuksia. Rosmittalaan on perustettu teollisuusalue, ja alueella kehitetään myös virkistysmahdollisuuksia ja omakotirakentamista. Neljä viidesosaa työvoimasta työskentelee kunnan ulkopuolella, lähinnä Pietarissa ja Seuloskoissa.


title: Rosmittala

text: Rosmittalan kylä koostuu etupäässä puutarhapalstojen ympäröimistä omakotitaloista sekä matalista usean perheen asuintaloista. Sen palveluihin kuuluvat keskikoulu, ammattikoulu, kulttuuritalo, kirjasto, pieni poliklinikka, yleinen sauna, posti ja pankki. Seudun nähtävyyksiä ovat Nevajoki ja toisen maailmansodan rintamalinja.


title: High availability

text: High availability (HA) on tietojärjestelmien suunnittelussa käytettävä käytäntö, joka pyrkii siihen että järjestelmä on aina käyttäjän käytettävissä.


title: High availability

text: Järjestelmän "saatavuus" () tarkoittaa, että järjestelmän käyttäjät voivat käyttää järjestelmää normaaleihin tehtäviinsä, esimerkiksi pääsevät lukemaan ja päivittämään siihen tallennettuja tietoja. Järjestelmä voi olla käyttämättömissä joko "suunnitellun" tai "suunnittelemattoman" katkon vuoksi. High availability -suunnittelun avulla pyritään useimmiten minimoimaan suunnittelemattomien katkojen olemassaolo ja, niiden ilmaantuessa, pitämään niiden kesto mahdollisimman lyhyenä.


title: High availability

text: Järjestelmien saatavuuden määrä on usein määritelty palvelutasosopimuksissa (). Tavanomaisesti saatavuus ilmoitetaan prosentteina ajasta; esimerkiksi 90% saatavuus tarkoittaa korkeintaan 16 tunnin 48 minuutin yhteenlaskettua katkosta viikossa. Suunniteltuja katkoksia ei usein oteta huomioon prosentteja arvioitaessa. High availability -järjestelmät ovat yleensä saatavilla yli 99% ajasta, ja usein niitä mainostetaan "yhdeksikköjen määrällä"; monet HA-järjestelmät ovat esimerkiksi "viiden yhdeksikön" järjestelmiä, eli saatavilla 99,999% ajasta (korkeintaan 5 minuuttia 16 sekuntia katkosaikaa vuoden aikana).


title: Rolf Rämgård

text: Rolf Ingemar Rämgård (s. 30. maaliskuuta 1934 Älvdalen, Taalainmaa) on ruotsalainen hiihtäjä ja poliitikko.


title: Rolf Rämgård

text: Rämgårdin suurimmat arvokisasaavutukset tulivat 1960 Squaw Valleyn olympialaisista, missä hän saavutti hopeaa 30 kilometriltä ja pronssia 50 kilometriltä. 15 kilometrillä hän oli kahdeksas. Kaksi vuotta aikaisemmin Lahden MM-kisoissa hän sijoittui 30 kilometrillä sijalle 20 ja 50 kilometrillä yhdenneksitoista, mutta ei mahtunut Ruotsin kultaa voittaneeseen viestijoukkueeseen. Vuoden 1962 Falunin kisoissa Rämgård voitti 30 kilometrin kilpailun.


title: Rolf Rämgård

text: Rämgård toimi Keskustapuolueen valtiopäiväedustajana vuosina 1974–1985.


title: Vjatšeslav Ar-Sergi

text: Vjatšeslav Ar-Sergi (udm. Вячеслав Ар-Серги) (s. 5. huhtikuuta 1962 Vylj Kazmas, Udmurtia, Venäjä) on udmurtilainen kirjailija ja Venäjän kirjailijaseuran jäsen. Hän on saanut Udmurtian kansankirjailijan arvonimen (2003).


title: Vjatšeslav Ar-Sergi

text: Ar-Sergi on syntynyt nimellä "Vjatšeslav Vitaljevitš Sergejev" (Вячеслав Витальевич Сергеев) Udmurtiassa olevassa Vylj Kazmasin (udm. "Выль Казмас", ven. "Новая Казмаска") kylässä. Hän opiskeli Udmurtian yliopistossa ja sen jälkeen Kirjallisuusinstituutissa Moskovassa.


title: Vjatšeslav Ar-Sergi

text: Ar-Sergi on kirjoittanut jo yli 30 kirjaa. Hänen käsikirjoituksestaan on tehty ensimmäinen udmurtinkielinen elokuva "Alangasarin varjo" (Алангасарлэн вужерез). Hänen kirjojaan on julkaistu Venäjällä, Unkarissa, Ruotsissa, Virossa ja Tšekissä. Hän kirjoittaa itse aina sekä udmurtiksi että venäjäksi. Ar-Sergi kirjoittaa usein myös moskovalaisiin lehtiin.


title: Rickettsia

text: Riketsiat ("Rickettsia") on gramnegatiivisten bakteerien suku, joka kuuluu proteobakteerien pääjaksoon. Riketsiat ovat solunsisäisiä parasiitteja tai endosymbiootteja, jotka ovat riippuvaisia isäntäsolusta kasvaakseen ja lisääntyäkseen. Riketsiat ovat pleiomorfisia bakteereita eli niiden muoto voi vaihdella. Kokkiriketsiat ovat läpimitaltaan 0,1 μm, sauvamuotoisten pituus on 1–4 μm, ja lankamainen riketsia on pituudeltaan 10 μm. Riketsioiden genomit ovat pieniä, useimmiten välillä 1,11–1,52 miljoonaa emäsparia.


title: Rickettsia

text: Riketsiat on nimetty yhdysvaltalaisen pilkkukuumetutkija Howard Taylor Rickettsin (1871–1910) mukaan.


title: Rickettsia

text: Riketsiat aiheuttavat eläimille ja ihmisille monia sairauksia, lähinnä erilaisia pilkkukuumeita. "R. conorii" aiheuttaa Välimeren alueen pilkkukuumetta (), ja "R. rickettsii" aiheuttaa Kalliovuorten pilkkukuumetta (). "R. akari" puolestaan aiheuttaa riketsiarokkoa. Jotkut riketsiat aiheuttavat kasvitauteja.


title: Rickettsia

text: Fylogeneettisten tutkimusten perusteella on esitetty, että riketsioilla on yhteinen kehitysbiologinen alkuperä mitokondrion kanssa. Riketsioiden esimuoto on saattanut tunkeutua varhaisen eukaryoottisen solun sisään ja kehittyä nykyiseksi mitokondrio-soluelimeksi. Esimerkiksi "R. prowazekii" -bakteerin 1,1 miljoonan emäsparin kokoinen genomi muistuttaa mitokondrion genomia monin tavoin: molemmat muun muassa sisältävät samanlaisia geenejä ATP:n muodostusta varten


title: Simola–Lappeenranta-rata

text: Simola–Lappeenranta-rata oli Suomen rataverkon rata Lappeenrannassa, Etelä-Karjalassa. Se erkani Riihimäki–Pietari-radasta Simolan rautatieasemalla, joka sijaitsee Luumäen ja Vainikkalan raja-aseman välissä. Se oli vanhin Lappeenrantaan johtanut rautatie.


title: Simola–Lappeenranta-rata

text: Riihimäki–Pietari-rata valmistui vuonna 1870 ja ohitti Lappeenrannan noin 20 kilometriä kaupungin eteläpuolelta. Alusta alkaen suunnitelmissa oli yhdysrata Simolasta Lappeenrantaan, mikä toteutui lopulta vuonna 1885. Rakennustöitä vilkastutti Lappeenrannan toimiminen sotaväen leirikaupunkina ja keisari Aleksanteri III:n vierailu kesällä 1885. Rata ja Lappeenrannan rautatieasema avattiin liikenteelle virallisesti 1. elokuuta 1885, ja keisaripari saapui uudelle asemalle kolme päivää myöhemmin. Lappeenrannan asemalta rata jatkui Saimaan rannalle Rapasaareen, minkä tarkoituksena oli Saimaan vesikuljetusten yhdistäminen rautatiehen. Tämä oli myös yksi radan rakentamisen keskeisistä perusteista.


title: Simola–Lappeenranta-rata

text: Vuonna 1934 avattiin Lappeenrannan uusi rautatieasema kaupungin eteläpuolelle ja ratayhteys Lappeenrannasta Vuoksenniskalle. Kaupungin länsipuolella sijainnut vanha asema, joka tunnettiin sittemmin myös Keisarinasemana, jäi pääasiassa tavara-asemaksi. Muita liikennepaikkoja Simola–Lappeenranta-radalla olivat Jukka (avattu vuonna 1947), Melkkola (1908), Hytti, Kalkkitehdas (1953) ja Kesämäki (1958).


title: Simola–Lappeenranta-rata

text: Toinen maailmansota toi muutoksia Lappeenrannan rautatieliikenteeseen, kun ratayhteys Viipuriin katkesi uuteen valtionrajaan. Simolan risteysaseman merkitys pieneni, kun vuonna 1940 Simolan länsipuolelle rakennettu Raipon rautatieasema (alun perin Etusimola) liitettiin uudella raiteella Lappeenrannan rataan, minkä myötä Simolan, Raipon ja Melkkolan välille muodostui kolmioraide. Näin Helsingistä Lappeenrantaan kulkeneiden junien ei enää tarvinnut vaihtaa kulkusuuntaa Simolassa. Myös uusi yhteys jäi vähäliikenteiseksi, kun Luumäeltä Lappeenrantaan vuonna 1962 valmistui oikorata, joka on osa nykyistä Karjalan rataa. Matkustajaliikenne Simolassa ja Raipossa päättyi vuonna 1977. Simolan liikennepaikka lakkautettiin kokonaan vuonna 1996. Rata purettiin pääosin vuonna 2003.


title: Viroidi

text: Viroidit ovat pieniä (200–400 nt), yksijuosteisia RNA-molekyylejä, jotka voivat aiheuttaa kasveille tauteja. Ne ovat pienimpiä tunnettuja taudinaiheuttajia ja voivat häiritä kasvisolujen normaaleja toimintoja. Viroidi on muodostunut paljaasta RNA:sta, joka muodostaa sisäisen emäsparimuodostuksen avulla tiukan laskoksen. Viroidit pystyvät replikoitumaan itsestään, mutta sen vaiheita ei tunneta yksityiskohtaisesti. Replikaatio tapahtuu kuitenkin isäntäsolun tumassa. Viroidit eivät koodaa proteiineja. Viroidit loisivat isäntäsoluissa tuhoisalla tavalla käyttäen hyväkseen viruksen RNA-kopiointimekanismeja. Tosin kuin RNA-viruksessa viroidissa ei ole proteiineja vaan se koostuu pelkästä RNA:sta.


title: Viroidi

text: Viroideissa on monesti noin 200–400 emästä, kun taas pienimmissä viruksissa emäksiä on noin 2 000. Pienin tunnettu viroidi on 220 emäksen mittainen scRNA. Virusoidi on viroidia muistuttava RNA-geeni, joka kulkee "loisena" viruksen sisällä.


title: Viroidi

text: Ihmisen patogeeni hepatiitti D muistuttaa viroideja.


title: Einar Sundström

text: Einar Ossian Sundström (14. huhtikuuta 1899 Varkaus – 3. helmikuuta 1974 Helsinki) oli Yleisradion pääjohtajana 1950-luvulla ja 1960-luvun alussa.


title: Einar Sundström

text: Einar Sundström tuli ylioppilaaksi vuonna 1918 ja valmistui ekonomiksi Helsingin kauppakorkeakoulusta vuonna 1921.


title: Einar Sundström

text: Sundström toimi Yleisradion konttoripäällikkönä vuosina 1926−1944, talousjohtajana vuosina 1944−1949 ja pääjohtajana Hella Wuolijoen syrjäyttämisen jälkeen vuosina 1949–1964. Kiinnostukseltaan Sundström oli ennen kaikkea talousmies, eikä hän ollut juuri kiinnostunut ohjelmista eikä ohjelmapolitiikasta. Sundström ei tuntenut poliitikkoja eikä hänellä siten ollut kontakteja poliittisiin piireihin. Niinpä hän jättikin Yleisradion ohjelmatoiminnan ohjelmajohtaja Jussi Koskiluoman hoidettavaksi.


title: Einar Sundström

text: Sundströmin ja Koskiluoman aikana Yleisradio pyrki tietoisesti välttämään keskustelua aiheuttavia kannanottoja eikä myöskään kevyen musiikin esittämistä radiossa suosittu. On arveltu, että Hella Wuolijoen syrjäyttäjät halusivat hänen seuraajakseen harmittoman pääjohtajan, jollainen Sundströmistä poliittisesti sitoutumattomana tulikin. Monen mielestä Yleisradion johtokunnan todellinen vahva mies oli silloinen pääjohtajan varamies, sosialidemokraatti Onni Toivonen, joka toimi myös Suomen viimeisenä kansanhuoltoministerinä vuosina 1948–1950. Historioitsija Raimo Salokangas on luonnehtinut Yleisradiota Sundströmin pääjohtajakaudella "yhteiskunnan sivulliseksi".


title: Einar Sundström

text: Yleisradio lähti myös hyvin hitaasti kehittämään televisiolähetyksiä. Toukokuussa 1955 Sundström totesi, että asiassa tulee ”kiiruhtaa hitaasti” ja ”antaa meitä varakkaampien maiden maksaa ne oppirahat, joita näköradiotoiminta vielä kaikkialla nielee”. Niinpä Yleisradio aloitti omat televisiolähetyskokeilunsa vasta keväällä 1957, ja säännölliset televisiolähetykset alkoivat 1. tammikuuta 1958. Vakaviin talousvaikeuksiin ajautunut Tesvisio yhdistettiin Yleisradioon ja muutettiin TV-ohjelma 2:ksi aivan Sundströmin pääjohtajakauden lopulla.


title: Einar Sundström

text: Sundström oli Euroopan yleisradioliiton hallintoneuvoston jäsen vuosina 1954−1964 ja järjestön varapresidentti vuosina 1959−1964.


title: Einar Sundström

text: Einar Sundströmin erikoisharrasteena oli shakki.


title: Sarah Adams

text: Sarah Fuller Flower Adams (22. helmikuuta 1805 – 14. elokuuta 1848) oli brittiläinen runoilija.


title: Sarah Adams

text: Adams syntyi Harlowissa, Essexissä Benjamin Flowerin nuorempana tyttärenä. Hän kirjoitti elämänsä aikana useita virsiä, joista "Käyn kohti sinua, oi Herrani" on Suomen evankelisluterilaisen kirkon virsikirjassa numerolla 396. Hän oli suuntaukseltaan unitariaari.


title: Sarah Adams

text: Vuonna 1834 hän avioitui William Bridges Adamsin kanssa, joka oli kirjailija, keksijä ja veturisuunnittelija. He asuivat Loughtonissa, Essexissä. Sarah Adams kuoli tuberkuloosiin 43-vuotiaana ja hänet haudattiin Harlowissa 21. elokuuta 1848.


title: Walter Flander

text: Karl Walter Flander (13. huhtikuuta 1884, Pietarsaari – 29. marraskuuta 1950 Helsinki) oli suomalainen urheiluvaikuttaja ja urheilutoimittaja.


title: Walter Flander

text: Flander opiskeli insinööriksi Teknillisessä korkeakoulussa ja toimi myös Polyteknikkojen urheiluseuran puheenjohtajana 1906. Hän oli aktiivisesti käynnistämässä seuran jalkapallotoimintaa, joka johti SM-hopeaan 1908 ja mestaruuteen 1909. Flander teki aloitteen Suomen Palloliiton perustamisesta, ja hänet valittiin vain 23-vuotiaana liiton ensimmäiseksi puheenjohtajaksi 19. toukokuuta 1907. Hän toimi puheenjohtajana lähes kaksi vuotta. Flander voitti äänestyksen myös 1909, mutta hän kieltäytyi puheenjohtajuudesta sillä hän ei kokenut saaneensa riittävää kannatusta voitettuaan vain yhdellä äänellä. Flander oli myös yksi aloitteentekijöistä Suomen Hiihtoliiton perustamiseksi ja kuului Suomen Olympiakomiteaan.


title: Walter Flander

text: Flander oli Suomen ensimmäisiä urheilutoimittajia. Hän toimi Hufvudstadsbladetin vakinaisena avustajana ja oli mukana "Finskt Idrottsblad" -urheilulehden julkaisemisessa sen perustamisesta 1904 lähtien.


title: Arne Wessberg

text: Aarne Yrjö Anders Wessberg (s. 26. helmikuuta 1943 Vaasa) on suomalainen toimittaja. Hän oli Yleisradion toimitusjohtaja 1994–2005 ja Euroopan yleisradiounionin (EBU) puheenjohtaja 2001–2006. Vuodesta 2012 lähtien hän on toiminut Digitan hallituksen puheenjohtajana.


title: Arne Wessberg

text: Wessberg aloitti uransa 1970-luvulla Yle TV2:n Ajankohtainen kakkonen -ohjelmassa taloustoimittajana. Oltuaan välillä erityisohjelmien tuottajana ja pankkitiedottajana hänet nimitettiin TV1:n johtajaksi 1980. Wessberg ajoi innokkasti 1986 toimintansa aloittaneen Kolmoskanavan perustamista ja hän johti myös Kolmostelevision hallitusta.


title: Arne Wessberg

text: Vuonna 1990 Wessberg siirtyi Yle TV2:n johtajaksi. Hän oli pääjohtaja Reino Paasilinnan seuraaja 1994–2005 ja toimi Yleisradion korkeimpana johtajana 50 vuoden tauon jälkeen toimitusjohtajan nimikkeellä. Vuonna 2001 Wessberg valittiin Euroopan yleisradioliiton EBU:n puheenjohtajaksi ja hänestä tuli samana vuonna myös Nokia Oy:n hallituksen jäsen. Wessbergin kausi EBU:n puheenjohtajana päättyi kolmen kauden jälkeen vuonna 2006.


title: Arne Wessberg

text: Puoluetaustaltaan Wessberg on sosialidemokraatti.


title: Franz Boas

text: Franz Uri Boas (9. heinäkuuta 1858 Minden, Saksa – 21. joulukuuta 1942 New York, Yhdysvallat) oli saksalaissyntyinen, Yhdysvalloissa vaikuttanut antropologi, joka tunnetaan erityisesti Pohjois-Vancouverin ja Brittiläisen Kolumbian kwakiutl-intiaanien parissa tekemästään tutkimuksesta, jonka tuloksena hän kehitti uuden käsityksen kulttuureista. Boas oli myös ensimmäisiä tutkijoita, joka kyseenalaisti käsityksen ihmiskunnan jakaantumisesta rotuihin. Boasia on nimitetty ”yhdysvaltalaisen antropologian isäksi”.


title: Franz Boas

text: Boas suoritti kandidaatin tutkinnon Heidelbergin yliopistossa vuonna 1881 ja samana vuonna myös tohtorin tutkinnon Kielin yliopistossa. Hänet nimitettiin vuonna 1899 professoriksi Columbia Universityyn New Yorkiin.


title: Franz Boas

text: Boasin keskeinen anti antropologialle oli kulttuurirelativismin liittäminen antropologiseen tutkimukseen. Boasin mukaan erot eri ihmisryhmien välillä johtuivat historiallisista, sosiaalisista ja maantieteellisistä olosuhteista, ja kaikilla populaatioilla oli täydellinen ja yhtä kehittynyt kulttuuri. Boasin mukaan olisi tieteellisesti harhaanjohtavaa arvioida toisia kulttuureja länsimaisen ”kehitystason” perusteella. Hänen näkemyksensä kyseenalaistivat aikaisemmat Louis Henry Morganin ja Edward Tylorin teoriat, joiden näkemyksen mukaan kaikki kulttuurit kehittyivät tiettyjen vaiheiden kautta.


title: Uno Westerholm

text: Karl Uno Alexander Westerholm (3. kesäkuuta 1877 Helsinki – 12. huhtikuuta 1932 Tukholma) oli suomalainen urheiluvaikuttaja, urheilutoimittaja, uimahyppääjä ja toimitusjohtaja.


title: Uno Westerholm

text: Westerholm oli 1900-luvun alkupuolella yksi Suomen merkittävimmistä urheilujohtajista. Hän oli yksi Suomen Palloliiton perustajista ja toimi sen puheenjohtajana 1910–1911. Westerholm oli myös perustamassa Suomen Voimistelu- ja Urheiluliittoa, Suomen Uimaliittoa ja Suomen Hiihtoliittoa. Suomen Olympiakomiteassa Westerholm vaikutti 20 vuoden ajan. Vuonna 1912 perustetun Svenska Finlands Idrottsförbundin hallituksessa Westerholm toimi kymmenen vuoden ajan. Hän oli myös HIFK:n perustajajäsen sekä puheenjohtaja vuosina 1899–1914.


title: Uno Westerholm

text: Urheilu-urallaan Westerholm voitti uimahypyissä kerroshyppyjen Suomen-mestaruuden 1906. Hän edusti tällöin Helsingin Uimaseuraa.


title: Uno Westerholm

text: Westerholm oli yksi Suomen ensimmäisistä urheilutoimittajista ja hän perusti "Finskt Idrottsblad" -urheilulehden vuonna 1904. Työuransa aikana Westerholm toimi Elinkorkolaitos Hereditasin sekä Oy Amko Ab:n toimitusjohtajana.


title: US Festival

text: US Festival on San Bernandinossa, Yhdysvalloissa järjestetty musiikkifestivaali. Vuonna 1983 toista kertaa järjestetty festivaali oli yksi maailman suurimmista. Festivaaleilla esiintyivät muun muassa Judas Priest Van Halen, Mötley Crue ja Ozzy Osbourne. Saksalainen hard rock -legenda Scorpions rikkoi tapahtumassa kaikki yleisöennätykset keräämällä paikalle 325 000 kuuntelijaa. Myöhemmin tämän ennätyksen on rikkonut vain Scorpions itse Rock In Riossa, jossa yhtye keräsi 350 000 hengen yleisön.


title: Richard Bango

text: Richard Igbineghu (s. 21. huhtikuuta 1968) eli Richard Bango on nigerialainen nyrkkeilijä. Vuoden 1992 kesäolympialaisissa Bango voitti hopeaa yli 91-kiloisten sarjassa.


title: Richard Bango

text: Bango siirtyi ammattilaisuralle vuonna 1994. Hän sai kohtalaisen nopeasti 19—0 listan, mutta lopetti nyrkkeilyn kolmeksi vuodeksi 1996–1999.


title: Richard Bango

text: 36-vuotiaana Bango joutui ensimmäiseen varsinaiseen koetukseensa kohdatessaan Nikolai Valujevin. Ottelun hän hävisi teknisellä tyrmäyksellä kuudennessa erässä.


title: Richard Bango

text: Vuonna 2006 Bango hävisi urallaan nousukiidossa olevalle Alexander Povetkinille kahdessa erässä tyrmäyksellä.


title: Valkoviirujuurekas

text: Valkoviirujuurekas ("Collybia butyracea") on kupera tai laakealakkinen valkosäikeinen tumman punaruskea juurekaslaji. Lakki voi myös olla purppuranpunainen. Sienen heltat ovat valkoiset. Jalka on lakin värinen. Malto on valkoista ja maultaan karvasta. Juurekas kasvaa kuusikoissa yleisenä koko Suomessa.


title: Rahkakynsikäs

text: Rahkakynsikäs ("Tephrocybe palustris" syn. "Lyophyllum palustre") on kupera tai laakealakkinen harmaa sienilaji. Sen heltat ovat valkoiset tai harmahtavat. Jalka on vaalea, harmaa tai jopa rusehtava. Rahkakynsikäs kasvaa soilla rahkasammalen joukossa. Se on yleinen koko Suomessa.


title: Harmokynsikäs

text: Harmokynsikäs ("Tephrocybe confusa") on kupera tai laakealakkinen tumman harmaanruskea kynsikäslaji. Sienen jalka on lakin värinen ja ontto. Malto on valkoista. Heltat ovat vaaleanharmaat. Sieni kasvaa kuusivaltaisissa havumetsissä eikä ole varmaa esiintyykö sitä Suomessa.


title: Jauhokynsikäs

text: Jauhokynsikäs ("Tephrocybe rancida", syn. "Lyophyllum rancidum") on kupera tai laakealakkinen harmaa kynsikäslaji. Sen heltat ovat harmaat. Jalka on harmaa. Sieni tuoksuu voimakkaasti jauholta. Se kasvaa lehti- ja havumetsissä Etelä- ja Keski-Suomessa.


title: Ruskopahkajuurekas

text:
Ruskopahkajuurekas ("Collybia tuberosa") on kupera tai laakealakkinen valkoinen, keskeltä kellanruskea juurekaslaji. Sen heltat ovat valkoiset. Jalka on ylhäältä valkohärmäinen, alhaalta tummemman kellanruskea. Sieni kasvaa helttasienten lahoavilla jätteillä. Se on Suomessa yleinen.
Ruskopahkajuurekas muistuttaa kahta hyvin samannäköistä lähilajia eli melko yleistä loisjuurekasta ("Collybia cirrata") ja harvinaisempaa keltapahkajuurekasta ("Collybia cookei").


title: Balthasar Niederkofler

text: Balthasar Niederkofler (10. marraskuuta 1906 Zell am Ziller – 11. huhtikuuta 1989 Gries am Brenner) oli itävaltalainen hiihtäjä, joka kilpaili 1930-luvulla. Hän voitti pronssia 4 × 10 kilometrin viestissä MM-kisoissa vuonna 1933.


title: Kirpeäjuurekas

text: Kirpeäjuurekas ("Gymnopus peronatus" syn. "Collybia peronata") on kupera tai laakealakkinen säämiskänvärinen tai harmaanruskea juurekaslaji. Sienen heltat ovat nuorilla sienillä vaaleankeltaiset ja vanhemmiten punaruskeat. Jalka on latvasta keltainen, alhaalta tummempi ja ontto. Malto on sitkeää ja polttavan makuista. Sieni kasvaa lehti- ja havumetsissä koko Suomessa.


title: Kierrejalkajuurekas

text: Kierrejalkajuurekas ("Rhodocollybia prolixa" aik. "Collybia distorta") on kupera tai laakealakkinen punaruskea juurekaslaji. Sienen malto on vaalean kellanruskeaa. Heltat ovat aluksi valkeat ja vanhemmiten ruskettuvat. Jalka on valkoinen tai punertava sekä uurteinen tai kierteinen. Sieni kasvaa havumetsissä melko harvinaisena. Se ei ole ruokasieni.


title: Seura-akvaario

text: Seura-akvaario on akvaariomalli, jossa voidaan pitää erilaisia kaloja sekaisin, esimerkiksi pohjamonneja, platyja, miekkapyrstöjä tai miljoonakaloja. Kalojen tulisi soveltua elämään samassa akvaariossa, esim. jotkut kalat voivat nyppiä kultakalojen huntumaisia eviä. On myös tärkeää, että kalat sopivat samanlaisiin vesioloihin (lämpötila, happamuus, kovuus). Seura-akvaarioita on sekä yksityisissä että myös julkisissa tiloissa.


title: Jumper

text: Jumper on yhdysvaltalainen vuonna 2008 ensi-iltansa saanut tieteiselokuva, jonka on ohjannut Doug Liman ja käsikirjoittanut David S. Goyer. Elokuva kertoo koulukiusatusta nuoresta, joka oppii ”hyppäämään” teleportaation avulla minne vain. Hyppääjiä metsästää joukko paladiinejä, jotka tahtovat tappaa kaikki hyppääjät. Paladiinien johtajaa näyttelee Samuel L. Jackson. Paladiineilla on sauva, joka tuottaa hyppääjään osuessaan sähköimpulsseja vaikeuttaen hyppäämistä.


title: 5.5m

text: 5.5m eli viisviitonen on purjeveneiden klassinen konstruktioluokka, joka suunniteltiin samantyyppiseksi kuin 6mR, mutta halvemmaksi valmistaa. Ennen kaikkea pienempi uppouma ja genua-keulapurjeesta siirtyminen fokkaan pienensivät veneiden kustannuksia. Viisvitosluokan veneet suunnitellaan kaavan mukaan, joka ottaa huomioon pituuden, purjepinta-alan ja uppouman. 5.5m-veneiden suunnittelukaava on läheistä sukua R-mittasäännölle.


title: 5.5m

text: Charles E. Nicholson suunnitteli 5.5m-säännön jo 1912, mutta se virallistettiin vasta 1949. Ensimmäiset veneet rakennettiin pian sen jälkeen ja luokan suosio lähti kasvuun, kun siitä tehtiin olympialuokka. Luokkasääntöihin on vuosien varrella tehty muutoksia, ja nykyään viisviitosen voi rakentaa lasikuidusta hiilikuitumastolla ja erillisellä peräsinlavalla varustettuna. Viisviitoset voidaan rakennusvuoden mukaan jakaa klassikoihin (1949-1969), evoluutioveneisiin (1970-1989) ja moderneihin veneisiin (1990-).


title: 5.5m

text: Viisvitosluokkaan rakennetaan edelleen uusia veneitä ja luokassa kilpaillaan maailmanmestaruustasolla vuosittain. Viimeksi MM-kisat järjestettiin Suomessa vuonna 2011.


title: 5.5m

text: Viisvitoset ovat yksi Kansainvälisen säännön mukaisista niin sanotuista metriluokista. Viisvitonen on uppoumaltaan hiukan ja purjepinta-alaltaan selvästi vitosia suurempi, mutta vain noin puolet kuutosen uppoumasta. Viisvitoset ovatkin vitosia selvästi vauhdikkaampia, mutta paljon edullisempia ylläpitää kuin kutoset tai niitä vielä suuremmat veneet.


title: 5.5m

text: Vasta vuonna 1950 vahvistettuna luokkana viisvitoset ovat tyypillisesti myös selvästi nuorempia kuin useimmiten 1920-1940 -luvuilla rakennetut vitoset ja kutoset. Tästä syystä monet viisvitosista eivät vielä vaadi suuria peruskorjaustoimenpiteitä, kuten steevien tai kölipuunvaihtoa.


title: 5.5m

text: Suomessa viisvitosia on rakennettu useita kymmeniä ennen kaikkea Wileniuksen ja Vatorin telakoilla. Tällä hetkellä veneitä on 20-30 kappaletta, joista pääosa kuuluu klassikko-ikäluokkaan. Lähes koko 2000-luvun ensimmäisen vuosikymmenen hiljaiselon jälkeen viisvitosluokassa on jälleen palautettu uusia veneitä kisakuntoon ja suomalaiset venekunnat ovat kilpailleet viime vuosina myös ulkomailla.


title: 5.5m

text: Kansainvälisesti suurimmat klassisten veneiden viisvitoslaivueet löytyvät Sveitsistä, Alankomaista ja Saksasta. Edellä mainittujen lisäksi Yhdysvalloissa ja Norjassa on useita kovatasoisia venekuntia modernien veneiden ryhmässä.


title: 5.5m

text: Viisviitoset olivat olympialuokka ensimmäisen kerran Helsingin olympialaisissa 1952. Olympiamitaleita jaettiin viisissä olympialaisissa, kunnes Soling korvasi viisvitosen olympiapurjehduksen köliveneenä Münchenin olympialaisissa 1972.


title: 5.5m

text: Skandinaavinen Kultapokaali on 5.5m-luokan arvostetuin kiertopalkinto. Nyländska Jaktklubben lahjoitti palkinnon vasta saavutetun itsenäisyyden ja purjehdusseurojen lipun kunniaksi vuonna 1919 ja aluksi palkinnosta kilpailtiin Pohjoismaiden kesken saaristoristeilijä-luokassa. Vuonna 1922 NJK luovutti palkinnon Pohjoismaiselle Purjehdusliitolle, joka asetti sen kilpailtavaksi 6 mR-luokassa.


title: 5.5m

text: Helsingin olympialaisten jälkeen, vuodesta 1953 Skandinaavisesta Kultapokaalista on kilpailtu viisvitosilla. Suomalaiset veneet ovat voittaneet palkinnon vain kuudesti, viimeksi vuonna 2012.


title: 5.5m

text: Kultapokaali-kisoihin jokainen maa saa lähettää yhden venekunnan ja voittaja ratkaistaan kolmen karsintapurjehduksen jälkeen pari- tai kolminotteluna niiden veneiden kesken, jotka ovat saavuttaneet vähintään yhden voiton karsintapurjehduksissa. Ensimmäinen venekunta, joka saavuttaa kolme ensimmäistä sijaa on voittaja.


title: 5.5m

text: Viisvitosluokan mittasääntö on määritetty vuoden 2007 kansainvälisissä 5.5 m:n luokkasäännöissä:


title: 5.5m

text: missä


title: 5.5m

text: edelleen


title: 5.5m

text: lisäksi keulan ja perän ympärysmitoille on asetettu seuraavat vähimmäisarvot laskennassa


5.5m


title: 5.5m

text: Kansainvälinen 5.5 m on konstruktioluokka, eli lukuun ottamatta muutamia sisarveneiden sarjoja, jokainen vene on ainutlaatuinen yksittäiskappale. Kaikille konstruktioille yhteinen mittasääntö määrittää veneiden tärkeimmät parametrit, mutta yksittäisten veneiden välillä on suuriakin eroja esimerkiksi heikon tai voimakkaan tuulen, tai myötä- ja vastatuulipurjehdusominaisuuksien välillä.


title: 5.5m

text: Eri viisvitosten pituus (LOA) vaihtelee noin yhdeksästä ja kymmeneen metriin, uppouma välillä 1,7 ja 2,0 kuutiometriä ja purjepinta-ala välillä 26,5 ja 29,0 neliömetriä.


title: Harald Paumgarten

text: Harald Paumgarten (4. huhtikuuta 1904 – 1952) oli itävaltalainen maastohiihtäjä, yhdistetyn hiihtäjä ja mäkihyppääjä. Hän voitti pronssia 4 kertaa 10 kilometrin viestissä MM-kisoissa 1933.


title: Harald Paumgarten

text: Sankt Moritzin olympialaisissa 1928 Paumgarten sijoittui seitsemänneksitoista sekä 18 kilometrin hiihdossa että yhdistetyssä. Lake Placidissa 1932 hän oli 29. 18 kilometrin hiihdossa, 18. yhdistetyssä ja 25. mäkihypyssä.


title: Liam Lynch

text: Liam Lynch (s. 5. syyskuuta 1970) on yhdysvaltalainen muusikko, jonka tunnetuin kappale on "United States of Whatever", joka ylsi singlelistoillekin.


title: Liam Lynch

text: Lynch on myös ohjanut paljon musiikkivideoita. Hän on ohjannut muun muassa Foo Fightersin ja No Doubtin musiikkivideoita.


title: Mika Helin

text: Mika Antero Helin (s. 7. huhtikuuta 1978 Helsinki) on entinen suomalainen jalkapalloilija. Hän oli pelipaikaltaan laitapuolustaja. Helin pelasi myös futsalia, jossa hän on esiintynyt maajoukkueessa.


title: Mika Helin

text:
Helin pelasi Veikkausliigassa kausina 1998 sekä 2001–2007 edustaen PK-35:a, Jokereita, Hakaa, TPS:ää ja Honkaa. Hän pelasi Veikkausliigassa kaikkiaan 84 peliä ja saavutti SM-hopeaa Hakassa ja SM-pronssia PK-35:ssä. Veikkausliiga-uransa jälkeen Helin on edustanut Viikinkejä kaudella 2008 Ykkösessä, ja kaudella 2009 hän toimii Kakkosessa pelaavan Kiffenin pelaaja-valmentajana.
Maajoukkueessa Helin on esiintynyt kahdesti alle 19-vuotiaiden riveissä, tehden debyyttinsä Moldovaa vastaan vuonna 1996.


title: Mika Helin

text: Futsalissa Helinin seura on Marmiksen Kuula. Hän on pelannut myös Suomen futsalmaajoukkueessa 10 maaottelua ja tehnyt yhden maalin.


title: Laulajan testamentti (Jukka Pojan albumi)

text: Laulajan testamentti on suomalaisen reggaelaulajan Jukka Pojan coveralbumi. Se julkaistiin 27. elokuuta 2008. Levy sisältää Veikko Lavin kappaleita.


text: Albumi nousi Suomen virallisen listan sijalle 25.


text: Sävellykset Veikko Lavi, paitsi 2. Viljo Ylönen, 7. Pentti Viherluoto, 9. Veikko Ahvenainen ja 11. Arvo Bryckling. Sanoitukset Veikko Lavi.


title: BJB-Team

text: BJB-Team on riihimäkeläinen kaukalopallojoukkue, joka pelasi Suomen korkeimmalla sarjatasolla, Kaukalopalloliigassa yhteensä seitsemän kautta.


title: BJB-Team

text: BJB perustettiin vuonna 1991 BJB:n perustajajäseniä olivat Arto Hyppönen, Sami Vanne ja BJB:ssä koko sen elinkaaren ajan pelaajana ja kapteenina toiminut Tomi Tuovinen. BJB:n seitsemän Kaukalopalloliigakauden ohella joukkue pelasi kaukalopalloa I-divisioonassa kuusi kautta sekä II-divisioonassa yhden kauden verran. Joukkue saavutti siihen asti parhaimman sijoituksensa 1995, sijoittuessaan kuudenneksi Kaukalopalloliigassa. Sama sijoitus uusittiin uudelleen vuosina 2002 ja 2003. Lopulta joukkue saavutti vuonna 2004 SM-pronssia.


title: BJB-Team

text:
Maalivahdit:
Kenttäpelaajat:
2000-luvun menestyksestä huolimatta, BJB oli vaikeuksissa pelaajien, rahoituksen ja vetäjien suhteen ja lopulta vuonna 2005, vuosi SM-pronssin jälkeen BJB ilmoitti luopuvansa Kaukalopalloliiga-paikastaan ja lopettavansa pelaamisen.


title: BJB-Team

text: BJB:ssä pelasi monia huipputason kaukalopalloilijoita kuten SM-liigassa jääkiekkoakin pelannut Rami Koivisto ja vuonna 2000 Suomen kaukalopallomaajoukkueeseenkin valittu Risto Salminen. BJB:n viimeisellä pelikaudella joukkueessa pelasi myös muutamaan otteeseen Suomen parhaaksi Kaukalopallomaalivahdiksi valittu Mikko Järvinen.


title: BJB-Team

text: BJB:n viimeisen kauden paras pistemies oli Nikolai Simonen (43+22=65pts).


title: BJB-Team

text:
Maalivahdit:
Kenttäpelaajat:
Edustuspeliensä lopettamisen jälkeen, BJB on osallistui useaan otteeseen Riihimäen Erotuomarikerhon järjestämään kaukalopallon "yöturnaukseen", voittaen turnauksen jokaisena osallistumisvuotenaan. Joukkue on näillä kerroilla koostunut suurimmaksi osin entisistä BJB:n kaukalopalloliigan pelaajista. Harrastepelien lisäksi osa BJB:n pelaajista pelasi lähiseutujen kaukalopallojoukkueissa useita kausia, entisistä BJB:läisistä mm. Timo Gåpå ja Tomi Tuovinen pelasivat kaukalopalloliigaa vielä Bewessä. Tomi Tuovinen pelasi vielä myöhemmin Hyvinkään Rangersissa divisioonatasolla.


title: BJB-Team

text: Vuonna 2017, BJB osallistui Kaukalopallossa veteraanien SM-turnaukseen. BJB pelasi 40-vuotiaiden sarjassa, voittaen alkulohkossa yhden ottelun toisen ottelun päättyessä tasan. BJB lopulta putosi mitalipeleistä pudotuspelien ensimmäisellä kierroksella sen hävittyä Hamarin Elon joukkueelle 5-2. BJB:n paras pistemies oli Tomi Tuovinen, joka teki kolmessa pelatussa ottelussa tehot 4+2.


title: Casper Santanen

text: Casper Santanen (s. 28. huhtikuuta 1987 Oslo, Norja) on suomalainen jääkiekkopuolustaja, joka pelaa Norjan I-divisioonan Narvik IK:ssa.


title: Casper Santanen

text: Oslossa syntynyt Santanen on Uudestakaupungista kotoisin olevan Lätkä-77:n kasvatti. Hän pelasi juniorina sittemmin myös Uudenkaupungin Jää-Kotkissa, josta Santanen siirtyi B-juniori-ikäisenä Turun Palloseuraan kaudeksi 2003–2004, joka päättyi B-nuorten Suomenmestaruuteen. Kesken kauden 2005–2006 Santanen palasi TPS:n A-nuorista kasvattajaseuraansa UJK:hon pelaamaan II-divisioonaa. Kaudeksi 2006–2007 hän siirtyi Rauman Lukon A-nuoriin, joiden tehokkain puolustaja hän oli Esa Lehikoisen kanssa tehoilla 4+14=18. Santanen pelasi kauden aikana myös kolme Mestis-ottelua alle 20-vuotiaiden maajoukkueessa.


title: Casper Santanen

text: Kaudeksi 2007–2008 Santanen haki pelipaikkaa try-outin kautta Tanskan AL-Bank Ligaenin EfB Ishockeyn riveistä, mutta hän jäi ilman sopimusta ja palasi Lukon A-nuoriin. Santanen oli joukkueen tehokkain puolustaja tehoilla 5+12=17. Huhtikuussa 2008 hän siirtyi try-out -sopimuksella TPS:n SM-liigajoukkueeseen, Santanen sai sen päätteeksi 1+1-vuotisen sopimuksen kauden 2008–2009 kynnyksellä. Hän teki näin ollen SM-liigadebyyttinsä TPS:n kauden avausottelussa 13. syyskuuta 2008 vieraissa Jokereita vastaan. Liigauransa ensimmäisen ja toistaiseksi ainoan maalin Santanen teki 14. lokakuuta 2008 vieraissa Porin Ässiä vastaan. Yhteensä hänen tulokaskautensa toi 50 runkosarja- ja kolmessa playoff-ottelussa tehot 1+1=2. Santanen ei kuitenkaan onnistunut murtautumaan kunnolla TPS:n pelaavaan kokoonpanoon, eikä hänen sopimuksessaan ollutta optiota käytetty.


title: Casper Santanen

text: Santanen siirtyi kaudeksi 2009–2010 Norjan GET-ligaenin nousijajoukkue Manglerud Starin riveihin. Hän sijoittui tehoilla 7+16=23 sarjan puolustajien pistepörssissä kymmenenneksi. Santanen jatkoi Manglerudissa myös kaudella 2010–2011, mutta hän joutui kesken kauden jättämään joukkueen talousvaikeuksien takia marraskuussa 2010. Joulukuussa Santanen siirtyi Tanskaan ja EfB Ishockeyn riveihin, missä hän oli aiemmin try-outilla. Santanen jatkoi joukkueessa myös kaudella 2011–2012, mutta hänen uransa kuitenkin polki jokseenkin paikallaan, sillä Santanen ei saanut pelata Tanskassa kovin paljon hänelle sopivaa kiekollista peliä.


title: Casper Santanen

text: Kaudeksi 2012–2013 Santanen siirtyi vuoden mittaisella sopimuksella Mestis-joukkue Kajaanin Hokkiin. Hänet nimettiin kauden aikana Pohjoisen joukkueeseen Mestis Hockey Dayn tähdistöotteluun. Kaudeksi 2014–2015 Santanen siirtyi vuoden mittaisella sopimuksella 2014–2015 Norjan I-divisioonan Narvik IK:hon. Kaudella 2015–2016 hän nousi joukkueen varakapteeniksi ja oli Narvikin tehokkain puolustaja tehoilla 14+17=31, joilla Santanen jakoi koko 1. divisjonin puolustajien pistepörssin kolmannen sijan Bergen IK:n Sebastian Kjosin kanssa.


title: Casper Santanen

text: Santanen siirtyi kaudeksi 2016–2017 vuoden mittaisella sopimuksella toiseen 1. divisjon -seuraan, Bergen IK:hon. Kaudeksi 2007–2018 hän palasi taas vuoden sopimuksella Narvik IK:hon.


title: Casper Santanen

text: Santasen isä Seppo ja setä Pekka ovat entisiä pääsarjatason jääkiekkoilijoita. Pekka Santanen toimi kaudella 2015–2016 Narvik IK:n apuvalmentajana Casperin pelatessa joukkueessa.


title: Enkeleitä ja pikkupiruja

text: Enkeleitä ja pikkupiruja on 18-osainen, koulumaailmaan sijoittuva suomalainen televisiosarja. Yleisradion TV1-kanava esitti sarjan ensimmäisen kerran vuonna 1998 ja se on uusittu kahdesti, 1999 ja 2001–2002. Sarjan ohjasi ja käsikirjoitti Kaija Juurikkala ja sen tuottaja oli Jouni Valli tuotantoyhtiöstä Movia Ohjelmatuotanto.


title: Enkeleitä ja pikkupiruja

text: Sarjan tapahtumien keskus on kuvitteellinen Paisteen ala-aste. Sarjan ensimmäisessä jaksossa alkaa uusi kouluvuosi ja viimeisessä vietetään koulun joulujuhlia. Koulu poikkeaa tavanomaisesta. Sen oppilaat suunnittelevat itse lukujärjestyksensä ja kirjoittavat omat todistuksensa, eikä läksyjä tai jälki-istuntoja tunneta. Jokainen etenee opinnoissaan omaa tahtiaan.


title: Enkeleitä ja pikkupiruja

text: Paitsi koulun tapahtumia, sarjassa seurataan myös hahmojen perhe-elämää. Sarjan perheitä ovat aluksi Tuiskulan perhe, jonka äiti, Annikki Tuiskula, on Paisteen ala-asteen rehtori, Jantin perhe, Pelkosen lestadiolaisperhe sekä Toivolan ja Uusikylän yksinhuoltajaperheet (myöhemmin uusioperhe, kun perheiden vanhemmat muuttavat yhteen). Sarjan kahdeksannessa jaksossa mukaan tulee suomenruotsalainen Sandbergin perhe. Sarjan muihin henkilöhahmoihin kuuluvat koulun opettajat Ilpo ja Laura.


title: Enkeleitä ja pikkupiruja

text: Sarjan kouluun sijoittuvat kohtaukset kuvattiin vantaalaisella Ilolan koululla.


title: Gerda von Mickwitz

text: Gerda von Mickwitz (4. toukokuuta 1862 Helsinki – 19. helmikuuta 1948 Helsinki) oli suomalainen feministi ja ruotsin kielellä kirjoittanut kirjailija. Hän käytti nimimerkkejä "G.v.M." ja "-ii-".


title: Gerda von Mickwitz

text: Gerda von Mickwitzin äidinkieli oli saksa ja hän toimi uransa alussa Saksan kirjallisuuden ja saksan kieliopin opettajana. Vuonna 1892 hän oli mukana perustamassa Naisasialiitto Unionia. Hän kirjoitti useisiin lehtiin artikkeleita ja muun muassa romaanit ""Ett giftermål"" ja ""Kärleken"".


title: Baleaarienliitäjä

text: Baleaarienliitäjä ("Puffinus mauretanicus") on Baleaareilla pesivä äärimmäisen uhanalainen ulappalintu.


title: Baleaarienliitäjä

text: Kooltaan baleaarienliitäjä on noin 33 cm. Väriltään lintu on yläpuolelta tummanruskea ja alapuolelta ruskehtavan vaalea vaihtelevin merkein. Monen yksilön pyrstönalunen on tuhkanharmaa. Tummat yksilöt voi sekoittaa nokiliitäjään ("Puffinus griseus") .


title: Baleaarienliitäjä

text: Kuten muutkin ulappalinnut, myös baleaarienliitäjä elää pääasiassa ulapalla. Pesänsä baleaarienliitäjä tekee kallioilla tai pienille saarille. Se on hidas lisääntymään, koska se munii vain yhden munan pesimäkaudellaan. Aikuiset tulevat sukukypsiksi kolmevuotiaina.


title: Baleaarienliitäjä

text: Baleaarienliitäjäkannan kooksi arvioidaan 4 000–4 800 yksilöä . Lajia uhkaavat ajoverkot, joihin linnut takertuvat sukeltaessaan ravintoa, sekä saarille levinneet kissat rotat ja genetit. Myös merien saastumisella on mahdollisesti vaikutusta kannan pienentymiseen.


title: Mellakka (yhtye)

text: Mellakka oli raumalainen hardcore punk -yhtye, joka toimi vuosina 1984–1986. Mellakka julkaisi uransa aikana kaksi EP:tä ja yhden demon. Niistä on myöhemmin tehty kokoelma, jonka on julkaissut Brickwall Records.


title: Mellakka (yhtye)

text:
- CD g.o.d records 2004
- LP Brickwall records 2005
- C-CAS Totalmankell records 2009


title: Saastamoinen (yritys)

text: Saastamoinen Oy oli suomalainen, etupäässä Kuopiossa toiminut monialakonserni. Sen perustaja oli 1876 liiketoiminnan Kuopiossa aloittanut Herman Saastamoinen.


title: Saastamoinen (yritys)

text: Sen eräs tärkeimpiä toimialoja oli sahateollisuus. Yhtiön merkittävimpiin sahoihin kuului Kuopiossa sijainnut Haapaniemen saha.


title: Saastamoinen (yritys)

text: Yhtiö omisti runsaasti maatiloja erityisesti Savossa. Näitä tiloja ostivat Karjalasta evakkoon joutuneet Valamon ja Lintulan luostarit kolmekin kappaletta vuosina 1940–1945.


title: Saastamoinen (yritys)

text: 1970-luvun puolivälissä Saastamoisella oli Apti-niminen yhdentoista Suomen eri kaupungeissa sijaitsevan ravintolan ketju, jonka Alkon tytäryhtiöt Kantaravintolat Oy ja Yhtyneet Ravintolat Oy ostivat vuonna 1977.


title: Septizonium

text: Septizonium (myös: "Septizodium", "Septicodium") oli Septimius Severuksen vuonna 203 Roomaan rakennuttama teatraalinen julkisivu Palatiumin keisaripalatseille Colosseumille johtavan Via Appian alkupäässä lähellä Circus Maximuksen itäistä päätyä. Rakennus muistutti Miletoksen porttia tai roomalaisen teatterin näyttämön taustaseinää ("scaena") . Ammianus Marcellinuksen mukaan se oli nymfeille omistettu suihkulähde - "nymfeum".


title: Septizonium

text: Septizoniumin raunioita käytettiin ensin keskiajalla osana linnoitusta, sitten uudella ajalla kivilouhoksena, jonka lohkareista rakennettiin uutta paavillista Roomaa. Sen viimeisetkin jäännökset, jotka lukuisat renessanssitaiteilijat olivat jo ikuistaneet piirroksiinsa, purettiin 1589, kun paavi Sixtus V valtuutti Domenico Fontanan käyttämään loputkin jäljellä olevasta materiaalista "via Quattro Fontanen", "via del Quirinalen" ja "via XX Settembren" risteyksen suihkulähteisiin.


title: Lainoppi ja oikeusteoria

text: Lainoppi ja oikeusteoria on Janne Kaiston toimittama oikeustieteellinen teos. Sen on kustantanut Edita Prima vuonna 2005. Teoksessa tarkastellaan oikeusteoreettisen ajattelun muodollisia rakententeita aineellisen varallisuusoikeuden näkökulmasta.


Oulun yliopiston humanistinen tiedekunta on yksi Oulun yliopiston tiedekunnista. Perustutkinto-opiskelijoita tiedekunnassa on 2 111, jatko-opiskelijoita 308 ja henkilökuntaa 154 (2007).


title: Oulun yliopiston humanistinen tiedekunta

text: Tiedekunta on erikoistunut saamen kielen ja kulttuurin tutkimukseen. Tätä tehtävää hoitaa tiedekunnassa toimiva Giellagas-instituutti.


text: Oulun yliopiston filosofiseen tiedekuntaan perustettiin humanistinen osasto vuonna 1965. Varsinaisesti humanistinen tiedekunta perustettiin vasta elokuussa 1972, kun filosofinen tiedekunta jaettiin kahtia: humanistiseksi ja luonnontieteelliseksi tiedekunnaksi. 1960-luvulla humanististen alojen laitokset olivat hajallaan eri puolilla kaupunkia kunnes syksyllä 1970 ne siirrettiin Veljekset Åströmin entisiin tehdasrakennuksiin Myllytulliin ja tilat nimettiin J. V. Snellmanin mukaan Snellmaniaksi. Myllytullista Linnanmaan yliopistoalueelle humanistinen tiedekunta muutti vuonna 1992.


title: Erin Fitzgerald

text: Erin Fitzgerald (s. 21. syyskuuta 1972 Victoria, Brittiläinen Kolumbia, Kanada) on kanadalainen ääninäyttelijä, joka tunnetaan kenties parhaiten Nazzin ja May Kankerin äänirooleista animaatiosarjassa "Ed, Edd n Eddy".


title: Erin Fitzgerald

text: Fitzgerald syntyi Victoriassa, Kanadassa vuonna 1972, mutta vietti lapsuutensa lähes jokaisessa Kanadan provinsissa. Hänen isänsä oli laivastokomentaja ja äiti oikeushoitaja. Lapsena Fitzgeraldin suosikkianimaatioihin kuuluivat "Superystävät", "Scooby-Doo", "Fat Albert", "Smurffit", "He-Man", "" ja "Strawberry Shortcake". High schoolin jälkeen hän siirtyi opiskelemaan näyttelemistä Victorian yliopistoon. Ensimmäisenä vuonna opiskelijoita oli 70, mutta heille laaditun ohjelman myötä opiskelijoita vähennettiin joka vuosi, ja neljäntenä vuonna Fitzgeraldin luokalla oli enää kahdeksan opiskelijaa.


title: Erin Fitzgerald

text: Fitzgerald aloitti näyttelemisen televisiossa 1990-luvulla tehden aluksi pieniä rooleja televisiosarjoissa kuten "Madison", "Salaiset kansiot", "Verkkopeli" ja "Da Vincin murhatutkimukset". Sitä ennen hän oli jo kuitenkin tehnyt walla-ääniefektejä televisiosarjoihin ja elokuviin, kuten "Lonesome Dove: The Series", "Hyveen soturit", "Koriskenttien koiratähti", "" ja "Mortal Kombat 2 – hävitys". Tämän jälkeen Fitzgerald siirtyi tekemään äänirooleja animaatioiden ja videopelien pariin muutettuaan Yhdysvaltoihin, Van Nuysiin. Tunnetuksi hän nousi animaatiomaailmassa Saber Marionette J ja Saber Marionette R:n myötä ja erityisesti samana vuonna esitetystä "Ed, Edd n Eddy" -piirrossarjasta. Animaatioiden ohella Fitzgerald tekee edelleen walla-ääniefektejä televisiosarjoihin. Vuosien aikana hän on ollut mukana muun muassa "Shanghai Noonissa", "First Wavessa" ja "Tähtiportissa".


title: Nykylatinan sanakirja

text: Nykylatinan sanakirja () on suomi-latina-suomi-sanakirja, jonka ovat toimittaneet Tuomo Pekkanen ja Reijo Pitkäranta. Teoksen on kustantanut Suomalaisen kirjallisuuden seura. Yleisradion latinankielisissä viikkokatsauksissa "Nuntii Latini" käytettävä sanastomateriaali muodostaa pääosan sanakirjasta.


title: Kokemäen kirkko

text: Kokemäen kirkko eli Kustaa III:n kirkko on Kokemäen kaupungin keskustaajamassa Tulkkilassa sijaitseva hallitsija Kustaa III:n mukaan nimetty evankelisluterilainen ristikirkko. Mäelle rakennettu kirkko on valmistunut vuonna 1786. Sen vieressä on myös hautausmaa.


title: Kokemäen kirkko

text: Kirkkoa alettiin suunnitella vuonna 1763 rovasti Gabriel Gottlebenin aikana vanhan, ahtaaksi käyneen Pyhän Marian kirkon tilalle. Uuden kirkon ensimmäiset luonnokset piirsi muurarimestari Johan Schytt ja niitä täydensi C. F. Adelcrantz. Kirkko rakennettiin vuosina 1780–1786 itä–länsi -suuntaiseksi yksilaivaiseksi pitkäkirkoksi. Myöhemmin vuonna 1886 se laajennettiin ristikirkoksi C. J. von Heidekenin piirustusten mukaan. Kirkossa tehtiin suuria korjauksia vuonna 1936. Niiden arkkitehtina toimi Kauno S. Kallio.


title: Kokemäen kirkko

text: Kokemäen kirkon alttaritaulu on S. Tvoroschnikoffin teos ”Kristuksen kirkastus”. Alttaritaulun esikuvana on alkuperäinen Rafaelin maalaama samanniminen teos. Alttarilaite on tyyliltään uusgoottilainen. Alkuperäinen alttaritaulu oli Gabriel Gotthard Sweidelin maalaus, joka kuvasi viimeistä tuomiota. Kokemäen kirkossa säilytetään myös Karjalassa sijaitsevasta Räisälän kirkosta tuotua Robert Wilhelm Ekmanin vuonna 1872 maalaamaa alttaritaulua.


title: Kokemäen kirkko

text: Kirkon vieressä sijaitsee 1830-luvulla valmistunut pitäjänmakasiini, jossa nykyään toimii Kokemäen maatalousmuseo. Kokemäen kirkonseutu kuuluu Museoviraston inventoimiin Valtakunnallisesti merkittäviin rakennettuihin kulttuuriympäristöihin.


title: Kokemäen kirkko

text: Kirkossa sattui vuonna 1882 kolmen ihmisen hengen vaatinut Kokemäen kirkkorymyli. Joulukirkossa väki joutui paniikkiin, kun kirkon huudettiin palavan.


title: Kokemäen kirkko

text: Seurakunta suunnittelee kirkon korjaamista, mutta Museovirasto torjui vuonna 2014 laaditut suunnitelmat. Lehtereiden alle olisi haluttu toimistotiloja ja keittiö. Keittiötä virasto piti tilan arvolle sopimattomana, ja toimistotiloja tarvittaisiin vain muutama vuosi seurakuntarakenteen muutosten vuoksi. Virasto sallii uudet wc-tilat, morsiamen huoneen ja urkuparven portaiden siirron, mutta suunniteltua "hallitummin". Suunnitellut valaistuksen, sisävärityksen ja äänentoiston muutokset virasto hyväksyy.


title: Kokemäen kirkko

text: Kirkon ympäristöön perustettiin hautausmaa Suomen sodan jälkeen. Sitä laajennettiin kahteen otteeseen 1830- ja 1860-luvuilla, mutta nykyään hautausmaa käsittää ainoastaan itäpuolisella mäenrinteellä sijaitsevan osan. 1800-luvun lopussa hautaukset siirrettiin pääosin uudelle Koomankankaan hautausmaalle. Kirkon ja Tulkkilantien välinen entinen hautausmaan alue on puistona, jolla sijaitsevat sankarihaudat. Hautausmaan pohjoispuolella on kivirakenteinen paarihuone, joka valmistui 1880-luvulla..


Oulun yliopiston luonnontieteellinen tiedekunta on yksi Oulun yliopiston tiedekunnista. Tiedekunta painottaa toiminnassaan biotekniikkaa, informaatiotekniikkaa, pohjoisuutta sekä ympäristöalan opetusta ja tutkimusta.


title: Oulun yliopiston luonnontieteellinen tiedekunta

text: Luonnontiedettä on opetettu yliopistossa sen perustamisesta lähtien. Huhtikuussa 1959 annetulla asetuksella filosofiseen tiedekuntaan perustettiin matematiikan, fysiikan, kemian, maantieteen, kasvi- ja eläintieteen sekä kansantaloustieteen professuurit. Kun vuodesta 1965 alkaen filosofiseen tiedekuntaan perustettiin vielä kansantaloustieteen lisäksi humanistisiakin, jaettiin filosofinen tiedekunta luonnontieteelliseksi ja humanistiseksi tiedekunnaksi elokuussa 1972.


text:
Oulun yliopiston Fysiikan laitos on Oulun yliopiston luonnontieteellisen tiedekunnan alainen laitos, joka sijaitsee Oulussa Linnanmaan kampuksella. Laitoksella aloittaa vuosittain noin 85 uutta fysiikan opiskelijaa, jotka voivat valita pääaineekseen fysiikan, teoreettisen fysiikan, biofysiikan, geofysiikan tai tähtitieteen. Suoritettavia tutkintoja ovat luonnontieteiden kandidaatin (LuK) tutkinto, filosofian maisterin (FM) tutkinto, filosofian lisensiaatin (FL) tutkinto ja filosofian tohtorin (FT) tutkinto. Laitokselta voi valmistua myös fysiikan aineenopettajaksi.
Laitoksella tehtävä tutkimus keskittyy aineen rakenteen ja toiminnan ympärille, jakautuen biofysiikkaan, elektronispektroskopiaan, NMR-spektroskopiaan ja teoreettiseen fysiikkaan, sekä Maan ja avaruuden fysiikan ympärille, jakautuen geofysiikkaan, avaruusfysiikkaan ja tähtitieteeseen. Laitos on Oulun yliopiston virallinen Tutkimuksen laatuyksikkö.Muut:


title: Ars Grammatica

text: Ars grammatica on Tuomo Pekkasen kirjoittama latinan kieliopin oppikirja. Kirjan on kustantanut Gaudeamus. Teoksen ensimmäinen painos ilmestyi vuonna 1981. Kirja sisältää latinan kouluopetuksessa ja yliopiston eritasoisilla kursseilla käytettävän klassisen kielioppimateriaalin.


title: Paul Pierce

text: Paul Anthony Pierce (s. 13. lokakuuta 1977) on yhdysvaltalainen, kesällä 2017 uransa lopettanut koripalloilija. Hän edusti NBA-urallaan Boston Celtics vuosina 1998–2013, Brooklyn Netsiä 2013–2014, Washington Wizardsia 2014–2015 sekä Los Angeles Clippersiä 2015–2017. Pituudeltaan hän on 201 senttimetriä.


title: Paul Pierce

text: Pierce pelasi NBA:ssä vuodesta 1998 ja edusti vuoteen 2013 saakka koko ajan Boston Celticsiä. Ensimmäisellä kaudellaan hänet valittiin tulokkaiden tähdistöviisikkoon. Kaudella 2008–2009 hänet valittiin liigan toiseen tähtiviisikkoon sekä kausina 2001–2002, 2002–2003 ja 2007–2008 kolmanteen tähtiviisikkoon. Viimeksi mainittuna kautena hän voitti ensimmäisen NBA-mestaruutensa ja hänet valittiin loppuotteluiden arvokkaimmaksi pelaajaksi.


title: Paul Pierce

text: Kesällä 2013 Pierce siirtyi Brooklyn Netsiin. Kesällä 2015 hän teki sopimuksen kotikaupunkinsa Los Angeles Clippersin kanssa yhden Washingtonissa vietetyn kauden jälkeen.


title: Paul Pierce

text: Pierce pelasi NBA:ssa 1343 runkosarjaottelua ja 170 pudotuspeliä. NBA:n tähdistöottelussa hän pelasi kymmenen kertaa. Hän on tehnyt neljänneksi eniten kolmen pisteen koreja NBA:n historiassa (2143).


title: Leigh Hunt

text: James Henry Leigh Hunt (19. lokakuuta 1784 – 28. elokuuta 1859) oli englantilainen esseisti, runoilija ja kriitikko. Hän työskenteli The Examiner - ja The Reflector -lehdissä. Hunt kärsi välillä äärimmäiseksi kärjistyneestä köyhyydestä.


title: Ray Allen

text: Walter Ray Allen (s. 20. heinäkuuta 1975) on yhdysvaltalainen koripalloilija, joka edustaa NBA-seura Miami Heatia. Hänen pelipaikkansa on heittävä takamies. Allenin pituus on 196 senttiä. Hän on pelannut uransa aikana myös kolmessa muussa organisaatiossa, Milwaukee Bucksissa, Seattle Supersonicsissa sekä Boston Celticsissä. Yliopistouransa hän pelasi University of Connecticutissa. Hän on NBA:n historian parhaita kolmen pisteen heittäjiä ja teki urallaan NBA:n runkosarjassa 2973 kolmen pisteen koria, mikä on sarjan ennätys. Allen on valittu kymmenen kertaa un ja hän oli voittamassa olympiakultaa vuoden 2000 Sydneyn olympialaisissa. Allen näytteli pääosaa Spike Leen elokuvassa He Got Game.


title: Ray Allen

text: Allen syntyi Mercedissä, Kaliforniassa perheen keskimmäisenä lapsena. Hänen isänsä kuului armeijaan, joten Allen joutui matkustamaan paljon. Hän vietti lapsuutensa Englannissa, Oklahomassa, Kaliforniassa ja Saksassa. Allen pääsi Hillcrestin lukioon Etelä-Carolinaan. Hän johti lukiojoukkueensa osavaltion mestaruuteen.


title: Ray Allen

text: Allen pelasi yliopistouransa University of Connecticutissa vuosina 1993-1996. Hänet valittiin USA:n vuoden mieskoripalloilijaksi 1995. Viimeisenä yliopistovuonnaan 1995-1996 Allen valittiin liigan tähdistöön ja hänet palkittiin konferenssinsa parhaana pelaajana. Allen lopetti yliopistouransa joukkueensa historian kolmanneksi parhaana pisteiden tekijänä (1922 pistettä). Hän teki myös koulun ennätyksen onnistuneissa kolmen pisteen heitoissa (115) yhdellä kaudella. Allen valittiin yliopistonsa 25-henkisen vuosisadan joukkueen kapteeniksi vuonna 2001 ja 5. helmikuuta 2007 hänen numeronsa jäädytettiin ottelun UConn-Syracuse Orange puoliajalla.


title: Ray Allen

text: Allen varattiin Minnesota Timberwolvesiin vuonna varausnumerolla 5. Valinnan jälkeen Allen ja Andrew Lang vaihdettiin Milwaukee Bucksin varaukseen Stephon Marburyyn. Allen valittiin ensimmäisellä kaudellaan tulokkaiden toiseen tähdistöön. Hänen menestyksekkäin kautensa MIlwaukeessa oli kausi 2000-01, jolloin hän voitti kolmen pisteen heittokilpailun, hänet valittiin NBA:n kolmanteen tähdistöön ja hän johdatti joukkueensa Sam Cassellin ja Glenn Robinsonin kanssa konferenssinsa finaaliin asti. Siinä Milwaukee hävisi Philadelphia 76ersille seitsemännessä pelissä.


title: Ray Allen

text: Allen myytiin kesken kauden 2002-03 Seattleen Ronald Murrayn ja Kevin Ollien kanssa. Lisäksi Seattle sai Millwaukeen seuraavan vuoden varaustilaisuuden ensimmäisen kierroksen varauksen. Milwaukee sai kaupoissa Gary Paytonin ja Desmond Masonin. Loukkaantumisten pilaaman kauden 2003-04 jälkeen Allen valittiin NBA:n toiseen tähdistöön ja hän johdatti joukkueen Rashard Lewisin kanssa konferenssinsa välieriin kaudella 2004-05. Kauden 2004-05 jälkeen Allen teki 5-vuotisen 80 miljoonan dollarin arvoisen sopimuksen. Kaudella 2006-07 Allenin keskiarvo oli 26,4 pistettä ottelua kohden, joka on hänen uransa korkein. Lisäksi hän otti 4,5 levypalloa ja syötti 4,1 koria ottelua kohden.


title: Ray Allen

text: Seattlen aikana Allen saavutti monia henkilökohtaisia saavutuksia. 12. maaliskuuta 2006 Allenista tuli 97. pelaaja, joka teki uransa aikana 15 000 pistettä NBA:ssa. 7. huhtikuuta 2006 hänestä tuli kaikkien aikojen toiseksi eniten onnistuneita kolmen pisteen heittoja heittänyt pelaaja. Ainoastaan Reggie Miller on hänen edellään. Pari viikkoa tämän jälkeen Allen rikkoi Dennis Scottin kymmenen vuotta vanhan ennätyksen eniten onnistuneita kolmen pisteen heittoja yhden kauden aikana. 12. tammikuuta 2007 Allen teki 54 pistettä ottelussa Utah Jazzia vastaan. Kyseessä oli Seattlen historian toiseksi suurin pistemäärä yhdellä pelaajalla ottelussa. Vähän ajan kuluttua hänelle tehtiin nilkkaleikkaus molempiin jalkoihin ja hän joutui jättämään loppukauden väliin.


title: Ray Allen

text: 28. kesäkuuta 2007 Seattle vaihtoi Allenin ja Glen Davisin (35. varaus ) Boston Celticsiin. Vaihdossa Seattle sai Delonte Westin, Wally Szczerbiakin ja Jeff Greenin (5. varaus ). 4. marraskuuta 2007 Allen saavutti 17 000:n pisteen rajapyykin kahdella ensimmäisellä kolmen pisteen heitollaan jatkoajalla Bostonin voittaessa Toronto Raptorsin 98-95. Allen heitti voittokorin kolme sekuntia ennen ottelun loppua.


title: Ray Allen

text: 13. helmikuuta 2008 Allen nimitettiin loukkaantuneen Caron Butlerin tilalle. LeBron James palkittiin ottelun parhaana, mutta monien mielestä Allenin olisi pitänyt saada kyseinen palkinto, sillä hän teki 14 pistettä kahdessa ja puolessa minuutissa, riistäen voiton Itäiselle konferenssille. 28. maaliskuuta 2008 Allen valittiin Milwaukee Bucksin historian kolmanneksi parhaaksi pelaajaksi, kun Bucks vietti 40-vuotisjuhliaan. 17. kesäkuuta 2008 Allen sivusi NBA:n finaalien ennätystä heittämällä seitsemän kolmen pisteen heittoa Bostonin voittaessa NBA:n mestaruuden kukistamalla Los Angeles Lakersin 131-92 kuudennessa finaalissa.


title: Ray Allen

text: 5. helmikuuta 2009 Allen valittiin tähdistöotteluun Orlando Magicin Jameer Nelsonin tilalle. Tämä oli Allenin yhdeksäs kerta tähdistöottelussa ja toinen kerta peräkkäin, kun hänet valitaan tähdistöotteluun joukkuekavereidensa Kevin Garnettin ja Paul Piercen kanssa. 22. helmikuuta 2009 Allen rikkoi Larry Birdin vanhan ennätyksen suurimmasta määrästä peräkkäisiä onnistuneita vapaaheittoja, heittämällä 72 vapaaheittoa peräkkäin sisään. Birdin vanha ennätys oli 71. Pudotuspelien 2008-09 ensimmäisellä kierroksella Boston pelasi Chicago Bullsia vastaan. Ensimmäinen peli oli Allenille vaikea, hän heitti vain yhden pelitilanneheiton sisään yhdestätoista yrityksestä. Boston hävisi ottelun kahdella pisteellä. Allen ryhdistäytyi toisessa ottelussa ja heitti ratkaisevan kolmen pisteen heiton kaksi sekuntia ennen peliajan loppumista, tehden samalla 30 pistettä. Boston voitti ottelusarjan seitsemännessä pelissä. Konferenssin välierissä Boston kohtasi Orlandon Magicin, jossa pelasi Allenin vanha joukkuekaveri Rashard Lewis. Boston hävisi sarjan kuudennessa ottelussa. 10. joulukuuta 2009 Allen saavutti 20 000 pisteen rajapyykin.


title: Ray Allen

text: Kesällä 2012 Allen teki sopimuksen Miami Heatin kanssa kieltäydyttyään kaksivuotisesta 12 miljoonan dollarin sopimuksesta Boston Celticsin kanssa. Ensimmäisellä kaudellaan Miami Heatissa Allen teki keskimäärin 10.9 pistettä peliä kohti ja pelasi 25,8 minuuttia per peli. Hänen kauden vapaaheittoprosenttinsa oli 88,6%. 25. huhtikuuta 2013 pudotuspelien ensimmäisellä kierroksella kolmannessa ottelussa Allen teki NBA-uransa 322. kolmen pisteen heiton pudotuspeleissä, pelatessaan entistä joukkuettaan Milwaukee Bucksia vastaan, rikkoen Reggie Millerin aikaisemman ennätyksen.


title: Ray Allen

text: Finaalisarjan kuudennessa ottelussa San Antonio Spursia vastaan Heatin ollessa kolmen pisteen takaa-ajoasemassa Allen heitti ottelun tasoittavan kolmen pisteen heiton, kun ottelua oli jäljellä enää 5,2 sekuntia. Ottelu meni jatkoajalle. Heatin johtaessa lukemin 101-100 Allen riisti Spursin Manu Ginóbililta pallon Spursin korin alla, jonka jälkeen häntä rikottiin. Allen heitti molemmat vapaaheitot sisään ja Heat voitti lukemin 103-100, venyttäen finaalisarjan seitsemänteen otteluun. Allen pelasi ottelussa 41 minuuttia. Seitsemännen ottelun Heat voitti lukemin 95-88, voittaen toisen perättäisen mestaruutensa. Allen pelasi ottelussa 20 minuuttia, aloittaen ottelun penkiltä. Heat pelasi Spursia vastaan myös seuraavalla kaudella NBA-finaaleissa, mutta hävisi ottelusarjan voitoin 1-4.


title: Ray Allen

text: Allenista tuli vapaa pelaaja kesällä 2014. Suurten comeback-odotusten jälkeen hän julkisti olevansa sivussa kaudelta 2014-2015, keskittyen paremmin seuraavaan kauteen. Allen ei kuitenkaan liittynyt mihinkään joukkueeseen kaudeksi 2015-16. Heinäkuussa 2016 Allen alkoi hautoa paluuta NBA:han ja myönsi olevansa "kiinnostunut" mahdollisuudesta pelata vielä yhdestä mestaruudesta. Elokuussa hän neuvotteli Milwaukee Bucksin ja Boston Celticsin kanssa mahdollisesta paluusta, mutta päätti lopulta saattaa ammattiuransa virallisesti päätökseen ja jäädä eläkkeelle 1. marraskuuta 2016.


title: Vähäkangas

text: Vähäkangas on Ylivieskan kaupungissa sijaitseva kylä ja taajama. Se sijaitsee seitsemän kilometrin päästä keskustasta itä-kaakkoon. Vuoden 2011 lopussa taajaman alueella asui 258 asukasta.


title: Vähäkangas

text: Vähäkankaalla sijaitsee vuonna 1982 valmistunut Ylivieskan lentokenttä, jolla aiemmin on ollut reittiliikennettäkin.


title: Tha Streetz Iz a Mutha

text: Tha Streetz Iz a Mutha on rap-artisti Kuruptin toinen studioalbumi. Albumi julkaistiin Artemis Recordsin kautta 16. marraskuuta 1999.


title: Hjalmar Braxén

text: Hjalmar Braxén (10. joulukuuta 1860 Pudasjärvi – 5. kesäkuuta 1909 Santala) oli säveltäjä ja vapaakirkollisen liikkeen saarnaaja.


title: Hjalmar Braxén

text: Hjalmar Gustaf Braxén toimi 1880-luvulta alkaen yhtenä vapaakirkollisen herätysliikkeen johtomiehistä yhdessä Constantin Boijen, Antti Mäkisen, F. W. Lönnbeckin ja Edvard Björkenheimin kanssa.


title: Hjalmar Braxén

text: Hjalmarin isä, Karl Fredrik Braxén, oli Enontekiön nimismies, joka kuoli tapaturmaisesti v. 1863 Hjalmarin ollessa kolmevuotias. Talo huutokaupattiin ja nuori äiti joutui varattomana muuttamaan Kalajoelle. Katovuosien vuoksi perhe koki ankaraa puutetta. Äiti hankki perheelle elatuksen pitämällä säätyläisperheitten lapsille koulua ja harjoittamalla pientä leipomoa. Perhe joutui kuitenkin usein hartaassa rukouksessa pyytämään Jumalalta jokapäiväistä leipää. Jumala auttoi ihmeellisesti, eikä perhe edes nälänhädän aikana joutunut syömään pettuleipää.


title: Hjalmar Braxén

text: Keväällä 1877 Hjalmar koki uudestisyntymisen apteekkari Fr. Borgin kautta. Hjalmar tunsi Jumalan kutsuvan häntä valtakuntansa työhön ja 1880 hän muutti Helsinkiin kirjautuen yliopiston teologiseen tiedekuntaan. Muutamassa vuodessa Hjalmar suoritti jumaluusopin erotutkinnon korkeimmilla arvosanoilla. Hän ei kuitenkaan omantuntonsa tähden voinut vihkiytyä valtiokirkon papiksi, sillä hän koki että se olisi sitonut hänen kätensä ja olisi estänyt häntä toimimasta sielujen voittamiseksi.


title: Any Man’s Hunger

text: Any Man's Hunger on Danny Wilden toinen sooloalbumi vuodelta 1987.


title: Hyneria

text: Hyneria oli devonikaudella elänyt suuri varsieväkala, jonka fossiileja on löydetty nykyisestä Pohjois-Amerikasta. Se oli lihansyöjä ja asuinseutunsa hallitseva peto. "Hyneria" tarkoittaa ”Hyneristä kotoisin”.


title: Hyneria

text: "Hynerian" fossiileja on löydetty vain Yhdysvaltain Pennsylvaniasta Red Hillin alueelta. Ensimmäinen löytö tehtiin vuonna 1968 läheltä Hynerin kaupunkia, josta laji on saanut nimensä. Lajin kuvasi Keith Thomson samana vuonna kallosta, hartiavyöstä ja leuoista löytyneiden luunkappaleiden perusteella. Löytöjä on tehty sittemmin lisää, mutta täydellistä luurankoa ei ole löydetty. Fossiilit ovat 360 miljoonaa vuotta vanhoja.


title: Hyneria

text: "Hyneria" kasvoi jopa 4 metrin pituiseksi ja kahden tonnin painoiseksi. Sillä oli luinen tukiranka ja paksut suomut. Muiden varsieväkalojen tapaan "Hynerialla" oli lihaksikkaat raajat. Lajilla oli voimakkaat leuat ja terävät lihansyöjäkalan hampaat.


title: Hyneria

text: "Hynerian" pääravintoa olivat luultavasti kalat, erityisesti hait sekä sammakkoeläimet. "Hyneria" paikansi saaliinsa hyvän hajuaistinsa ja kohtuullisen näkökyvyn avulla. Se eli jokivarsissa ja suistoissa ja pystyi luultavasti liikkumaan hyvin myös matalissa vesissä vahvojen eviensä avulla, joka mahdollisti saalistuksen matalikoissa. Mahdollisesti se pystyi olemaan lyhyen ajan myös maalla ja hengittäneen sen ajan uimarakkonsa avulla. Se pystyi ottamaan happea ilmasta ja elämään vähähappisessa vedessä.


title: Sulaiman Al Fahim

text: Sulaiman Al Fahim (s. 1977) on Yhdistyneistä arabiemiirikunnista kotoisin oleva liikemies. Al Fahimin johtama sijoittajaryhmä osti Manchester City -jalkapalloseuran vuonna 2008. Kauppahinta oli uutistoimisto AP:n mukaan 200 miljoonaa puntaa.


title: Seurasaarenselkä

text: Seurasaarenselkä () on merialue Helsingissä kantakaupungin länsipuolella. Sen yhdistää avomereen noin puolen kilometrin levyinen Lauttasaarensalmi Ruoholahden ja Lauttasaaren välissä. Salmen yli kulkevat Lauttasaaren silta ja Länsiväylään kuuluva Lapinlahden silta.


title: Seurasaarenselkä

text: Länsipuolella Seurasaarenselkää rajoittaa Munkkiniemestä Lauttasaareen johtava saariketju, johon kuuluvat Kuusisaari, Lehtisaari ja Kaskisaari. Näiden väliset kapeat salmet yhdistävät Seurasaarenselän lännempänä, Espoon rajalla sijaitsevaan Laajalahteen. Keskellä Seurasaarenselkää sijaitsee Seurasaari, johon johtaa jalankulkusilta lahden pohjoisrannalta Meilahdesta.


title: Seurasaarenselkä

text: Seurasaarenselän lahtia ovat itäpuolella Lapinlahti, Taivallahti ja Humallahti. Pohjoisessa siitä alkaa Pikku Huopalahti.


title: Seurasaarenselkä

text: Kantakaupungissa Seurasaarenselän rannalla sijaitsevat Lapinlahden sairaala, Hietaniemen hautausmaa, Hietaranta, Helsingin soutustadion sekä Sibeliuksen puisto ja siellä oleva Sibelius-monumentti. Selän pohjoisrannalla on Meilahden huvila-alue, jossa rantatonteilla sijaitsevat tasavallan presidentin ja pääministerin virka-asunnot Mäntyniemi ja Kesäranta sekä myös nykyisin museona oleva Tamminiemi.


title: Sick Bastard

text: Sick Bastard on grindcore-yhtye Rotten Soundin vuonna 1995 julkaistu ensimmäinen EP-levy. Levy poikkeaa yhtyeen myöhemmästä tuotannosta siten, että sen sanoitukset ovat suomenkielisiä. ”Sick Bastard” julkaistiin alun perin ainoastaan vinyylinä, mutta EP:n kappaleet on julkaistu CD-muodossa vuonna 2003 ilmestyneellä kokoelma-albumilla "From Crust 'til Grind".


title: Sick Bastard

text: Sävellykset, sanoitukset ja sovitukset Rotten Sound.


title: Sick Bastard

text: A-puoli


title: Sick Bastard

text: B-puoli


title: Danny Wilde (albumi)

text: Danny Wilde on Danny Wilden kolmas studioalbumi. Se julkaistiin vuonna 1989 levymerkillä Geffen Records.


title: Kerlon

text: Kerlon (oik. Kerlon Moura Souza, s. 27. tammikuuta 1988 Ipatinga, Minas Gerais) on brasilialainen jalkapalloilija, joka edustaa Italian Serie A:n seuraa Inter Milanoa. Hän on pelipaikaltaan hyökkääjä.


title: Kerlon

text: Kerlonina parhaiten tunnettu pelaaja on edustanut Brasilian nuorisomaajoukkueita 15-vuotiaista 20-vuotiaisiin ja hänestä on veikattu tulevaisuuden tähteä. Kerlon sai kuuluisuutta alle 17-vuotiaiden MM-kisoissa 2005 esittelemällä hyljekuljetuksen eli juoksemalla pallo päänsä päällä kovaa pakottaen vastustajat rikkomaan itseään. Hän voitti turnauksen maalikuninkuuden kahdeksalla maalillaan seitsemässä pelissä.


title: Kerlon

text: 7. heinäkuuta 2009 italialainen Inter Milano kertoi verkkosivuillaan tehneensä pelaajasopimuksen Kerlonin kanssa kauden 2011-12 loppuun. Kerlon siirtyy ilmaiseksi Chievo Veronasta, jota hän edusti aikasimmin.


title: Crooked I

text: Dominick Wickliffe (s. 23. syyskuuta 1978 Los Angeles, Yhdysvallat), tunnettaan paremmin lavanimellä Crooked I on yhdysvaltalainen rap-artisti.


title: Crooked I

text: Ollessaan 17-vuotias Dominick perusti itsenäisen levy-yhtiön nimeltään "Muscle Records" kahden ammattijalkapalloilijan kanssa, jotka olivat Chucky Miller ja Leonard Russell. Ei tiedetä, kuinka monta levyä yhtiö tuotti ennen hajoamistaan, mutta ne ovat kaikki vielä tälläkin hetkellä julkaisemattomia. Muscle Recordsin aikana Crooked I kiinnitti Noo Trybe/Virgin Recordsin huomion ja sai vuonna 1995 ensimmäisen levytyssopimuksensa.


title: BeeSides

text: BeeSides on Danny Wilden sooloalbumi vuodelta 1999. Se julkaistiin vuonna 2003 lopettaneessa MP3.com -palvelussa.


title: Fjodor Terentjev

text: Fjodor Mihailovitš Terentjev (, karjalaiselta nimeltään Heikki tai Huoti Teronen, 4. lokakuuta "tai" 4. helmikuuta 1925 Paatene, Karhumäen piiri, Karjalan tasavalta, Neuvostoliitto – 20. tammikuuta 1963 Leningrad) oli maastohiihtäjä, joka edusti Neuvostoliittoa. Hän oli Karjalan tasavallan ensimmäinen olympiavoittaja. Hän oli etnisesti varsinaiskarjalainen, mutta yleisesti häntä on pidetty, virheellisesti, venäläisenä.


title: Fjodor Terentjev

text: Fjodor Terentjev oli Mihail ja Jevdokia Terentjevin yhdeksästä lapsesta seitsemäs. Hän opiskeli sepäksi suomalaisten järjestämillä kursseilla jatkosodan aikana. Hänen sanotaan saaneen hiihto-oppinsa suomalaisilta samoihin aikoihin. Hänen sanotaan puhuneen sujuvaa suomea. Tämä selittyy sillä, että hänen kotimurteensa, joka kuuluu varsinaiskarjalan etelämurteisiin ja jota voitaisiin myös pitää omana, keskikarjalan kielenään, on erittäin lähellä suomen kielen itämurteita.


title: Fjodor Terentjev

text: Sodan jälkeen hän toimi ensin kansakoulun opettajana. Ensimmäiset merkinnät hiihtäjänä hänestä ovat vuosilta 1946 ja 1947. Vuonna 1946 hän muun muassa voitti Neuvostoliiton Pohjolan yleismestaruuden Murmanskissa. Vuonna 1949 hänet siirrettiin Josif Stalinin käskyllä Moskovaan ja siellä paikalliseen armeijan urheiluseuraan. Sen jälkeen hän palveli neuvostoarmeijassa kapteenin vakanssilla, ja käytännössä hän oli ammattiurheilija.


title: Fjodor Terentjev

text: Terentjev sijoittui Falunin MM-kilpailuissa 1954 15 kilometrin kilpailussa neljänneksi ja 50 kilometrillä kuudenneksi. Lisäksi hän hiihti toisen osuuden Neuvostoliiton viestijoukkueessa, joka saavutti Suomen jälkeen hopeaa. Tammikuussa 1955 hän hiihti Moskovan kansainvälisillä hiihtoviikolla 15 kilometrin kilpailussa toiseksi Vladimir Kuzinin jälkeen.


title: Fjodor Terentjev

text: Cortina d'Ampezzon talviolympialaisissa 1956 Terentjev hiihti avausosuuden kultaa voittaneessa Neuvostoliiton viestijoukkueessa. Tämä kisa ratkesi jo tällä avausosuudella, kun Terentjev jätti Suomen August Kiurua puolitoista minuuttia.


title: Fjodor Terentjev

text: 50 kilometrin kilpailussa Terentjev saavutti Sixten Jernbergin ja Veikko Hakulisen jälkeen pronssia. 30 kilometrillä Terentjev oli kuudes. Lahden MM-kilpailuissa 1958 hän hiihti avausosuuden Neuvostoliiton saadessa viestihopeaa Ruotsin jälkeen. 15 kilometrillä hän sijoittui kuudenneksi.


title: Fjodor Terentjev

text: Terentjev ei ollut mukana Squaw Valleyn talviolympialaisissa 1960. Virallisen selityksen mukaan hän oli tuolloin jo “liian iäkäs”, mutta samaan aikaan Veikko Hakulinen, yksi noiden kisojen sankareista, oli yhdeksän kuukautta vanhempi. Neuvostoliitto ei noissa kisoissa menestynyt niin kuin oli ajateltu.


title: Fjodor Terentjev

text: Heti Squaw Valleyn talviolympialaisten 1960 jälkeen Terentjev kuitenkin oli Neuvostoliiton mestaruuskilpailuissa toinen 30 km kilpailussa, neljäs 50 km kilpailussa ja voitti kultaa 4 × 10 km viestikilpailussa. Vuonna 1962 Terentjev kilpaili edelleen, ja muun muassa voitti Neuvostoliiton mestaruuden 50 km kilpailussa ja ilmoitti tähtäävänsä Innsbruckin talviolympialaisiin 1964, mutta hän kuoli ennen näitä kisoja.


title: Fjodor Terentjev

text: Terentjev sanotaan aiheuttaneen neuvostoliittolaisten keskuudessa pahennusta yhteyksillään suomalaisiin. Eräällä kilpailumatkalla Neuvostoliitossa hän oli tavannut suomalaisia, ja nämä olivat pukeneet hänet suomalaisiin vaatteisiin, jotta ei paljastuisi hänen seurustelevan suomalaisten kanssa. Oli muun muassa puheita, joiden mukaan Terentjev olisi suunnitellut loikkausta länteen. Häntä pidettiin temperamenttisena ihmisenä, joka osasi hankkia itselleen myös vihamiehiä.


title: Fjodor Terentjev

text: Terentjev kuoli tuolloisessa kotikaupungissaan Leningradissa olosuhteissa, jotka ovat jääneet epäselviksi. Hän oli ollut mukana Kaukolovan kisoissa, joissa voitti kilpailun. Väitettiin, että kun voittoa oli juhlittu vodkan voimalla, hän olisi tullut huoltoautolla kotiin, ajanut sen autotalliin ja jättänyt sen käyntiin ja näin kuollut häkämyrkytykseen. On epäilty sitä, miten hän olisi voinut humalassa ajaa auton kotiin ja talliin ja jättää auton käyntiin ja sitten lukita ovet ja jäädä auton sisään. On arveltu, että häntä ei haluttu mukaan Innsbruckin kisoihin, jonne hän oli ilmoittanut tähtäävänsä, ja että hänellä olisi ollut vielä muitakin, valtiolle kiusallisia aikomuksia, ja tilanne olisi ratkaistu järjestämällä hänen kuolemansa.


title: Fjodor Terentjev

text: Terentjev kotikylän Paatenen karjalaiset ovat sitä mieltä, että venäläisten kokema kateus menestynyttä ei-venäläistä urheilijaa kohtaan liittyy hänen kuolemaansa jollain lailla. Hänen sanotaan kuolleen “pahalla surmalla”.


title: Fjodor Terentjev

text: Terentjeville suunnitellaan patsasta Petroskoihin.


title: Tampereen yliopiston viestinnän, median ja teatterin yksikkö

text: Viestinnän, median ja teatterin yksikkö on yksi Tampereen yliopiston tieteenalayksiköistä.


text: Yksikkö perustettiin vuonna 2011 yhdistämällä entisestä yhteiskuntatieteellisestä tiedekunnasta tiedotusopin laitos ja humanistisesta tiedekunnasta puheviestinnän ja teatterin ja draaman tutkimuksen oppiaineet sekä näyttelijäntyön laitos. Entisistä oppiaineista muodostettiin kaksi tutkinto-ohjelmaa, "journalistiikan ja viestinnän tutkinto-ohjelma" ja "teatterityön tutkinto-ohjelma". Lisäksi yksikössä toimii kaksi tutkimusyksikköä, "Journalismin, viestinnän ja median tutkimuskeskus COMET" sekä "Tutkivan teatterityön keskus".


text: Journalistiikan ja viestinnän tutkinto-ohjelma muodostettiin entisistä tiedotusopin, puheviestinnän ja teatterin ja draaman tutkimuksen oppiaineista. Tutkinto-ohjelma muodostuu "journalistiikan ja viestinnän kandidaattiohjelmasta" sekä tämän pohjalta suoritettavista "journalistiikan", "mediakulttuurin", "teatterin ja draaman tutkimuksen", "puheviestinnän" sekä "visuaalisen journalismin maisteriopinnoista". Tutkinto-ohjelmassa toimii myös kaksi erillistä maisteriohjelmaa, "mediakasvatuksen maisteriopinnot" sekä englanninkielinen "Master's Degree Programme in Media Management".


text: Kandidaattiohjelmasta valmistutaan yhteiskuntatieteiden kandidaatiksi, maisteriopinnoista joko filosofian tai yhteiskuntatieteiden maisteriksi.


text: Teatterityön tutkinto-ohjelma, joka tunnetaan edelleen entisellä nimellään "Näty" (näyttelijäntyön laitos), on Teatterikorkeakoulun ohella ylin teatterialan koulutuskeskus Suomessa. Vuoteen 1995 saakka sen nimi oli "näyttelijäntyön koulutusohjelma". Tutkinto-ohjelma johtaa näyttelijän ammattiin. Tutkinto-ohjelmasta voi valmistua teatteri- ja tanssialan mukaisiin teatteritaiteen kandidaatin ja maisterin tutkintoihin. Opiskelijoita valitaan joka toinen tai kolmas vuosi.


text: Nätyssä on lukuvuoden aikana 1–4 ensi-iltaa. Esitykset ovat julkisia, ja niistä saa tietoa korkeakoulun verkkosivuilta.


title: Martin Larsson

text: Martin Larsson (s. 27. maaliskuuta 1979) on ruotsalainen hiihtäjä, joka on kilpaillut kansainvälisellä tasolla vuodesta 1999 alkaen. Hän voitti pronssia MM-kisoista 2007 4 kertaa 10 kilometrin viestistä. Larsson sijoittui 76. sijalle samoissa kisoissa 15 kilometrin matkalla ja 17:nneksi 50 kilometrillä.


title: David Asavanond

text: David Asavanod (s. 17. heinäkuuta 1975 Ranska) on ranskalainen näyttelijä, hänen uransa on vielä alkupuolella. Asavanod on esiintynyt kolmessa elokuvassa: "Tom Yun Goong", "Croc" ja "Thira". Hän on 3/4 ranskalainen ja 1/4 thaimaalainen. Asavanod asuu Thaimaassa, Yhdysvalloissa, Britanniassa ja Ranskassa.


title: Leppävaaran uimahalli

text: Leppävaaran uimahalli on uimahalli Espoon Leppävaarassa. Uimahalli valmistui vuonna 1969, ja sen oli suunnitellut professori Osmo Lappo.


title: Leppävaaran uimahalli

text: Uimahallia laajennettiin alkaen vuodesta 2013 ja laajennustyöt valmistuivat tammikuussa 2016. Laajennuksen mukana uimahalliin tuli lisäksi kahvila, kesäisin toimiva maauimala, hieroja ja kuntosali.


title: Leppävaaran uimahalli

text: Uimahallin iso allas on 25 metriä pitkä ja siinä on 8 rataa. Lisäksi uimahallissa on hyppyallas, terapia-allas, kaksi poreallasta, kylmävesiallas ja kahluuallas.


title: Leppävaaran uimahalli

text: Maauimalan iso allas on 50 metriä pitkä ja siinä on 10 rataa. Maauimalassa on myös monitoimiallas, kahluuallas, vesiliukumäki, kaksi rantalentopallokenttää, katukoripallokenttä ja leikkialue.


title: Leppävaaran uimahalli

text: Uimahallilla ja maauimalalla on eri puku- ja pesutilat. Uimaveden puhdistamisessa käytetään otsonipuhdistusmenetelmää.


title: RoboCop (animaatiosarja)

text: RoboCop () on Marvel Productionsin tuottama animaatiosarja, joka perustuu samannimiseen elokuvaan RoboCop. Sarja oli huomattavasti väkivallattomampi mitä elokuva ja muun muassa aseiden luodit ja patruunat muutettiin lasereiksi. Sarjasta tuotettiin yhteensä 12 jaksoa, jotka esitettiin Yhdysvalloissa vuoden 1988 aikana loppuvuodesta. Myöhemmin 1991 sarjan kolme jaksoa "Man in the Iron Suit!", "Crime Wave" ja "A Robot's Revenge" julkaistiin VHS:lle. 18. helmikuuta 2008 Jetix Films UK julkaisi sarjan kaikki 12 jaksoa DVD:lle. Jaksoja julkaistiin myös suomeksi jälkiäänitettyinä VHS-kaseteilla. Jälkiäänityksestä vastasi Golden Voice Oy.


title: John Francis Dearden

text: John Francis Dearden (15. lokakuuta 1907 – 1. elokuuta 1988) oli yhdysvaltalainen kirkonmies. Hänet vihittiin katoliseksi papiksi 8. joulukuuta 1932 ja piispaksi 18. toukokuuta 1948.


title: John Francis Dearden

text: Dearden oli Pittsburghin piispa vuosina 1950–1958 ja sitten Detroitin arkkipiispa vuosina 1958–1980. Hän oli kardinaali vuodesta 1969 ja osallistui siten vuoden 1978 kahteen konklaaviin.


title: Pertsan parhaita

text: Pertsan parhaita on Pertti Reposen kirjoittama ja WSOY:n vuonna 1988 julkaisema kirja. Teos sisältää 42 Reposen sketsiä hänen käsikirjoittamistaan viihdesarjoista "ÄWPK – Älywapaa palokunta", "Soitinmenot" ja "Kissa vieköön". Lähes jokainen sketsi sisältää myös lyhyen alkujohdannon mistä sketsissä on kyse tai miksi sellainen on tehty.


title: Pertsan parhaita

text: Kirja sisältää myös valokuvia Reposen televisio-ohjelmista.


title: Nathan Jones

text: Nathan Jones (21. elokuuta 1970, Gold Coast, Queensland, Australia) on australialainen näyttelijä ja kehonrakentaja. Jonesin elokuvaroolit ovat rajoittuneet hänen ison kokonsa takia (2,11m, 159kg) lähinnä jättiläisen osiin. Elokuvista parhaiten tunnettu on vuonna 2004 valmistunut "Troija".


title: Vårdön kirkko

text: Vårdön kirkko on keskiaikainen kivikirkko, joka on peräisin 1500-luvulta. Se sijaitsee Vårdön kunnassa Ahvenanmaalla, ja se on omistettu apostoli Mattiakselle.


title: Vårdön kirkko

text: Rakennuksen paikalla oli puukirkko jo ehkä 1300-luvulla. Kivikirkko on muurattu todennäköisesti vuosien 1520 ja 1550 välillä tai mahdollisesti vasta 1550-luvulla. Kirkon alkuperäinen koko oli noin 14,5 × 9,8 metriä. Keskiaikaista muotoa on vaikea hahmottaa, sillä vuonna 1784 kirkkoa laajennettiin länteen päin noin seitsemän metriä, ja 1786 siihen muurattiin sakaristo. Kirkon länsitornin rakensi vuonna 1805 Mikael Piimänen tornin suunnittelijan piirustuksia mukaillen. Suunnitelmat olivat peräisin Tukholman yli-intendentinvirastosta aikana, jolloin yli-intendenttinä oli C. F. Adelcrantz, ja tehty samalla kertaa kuin kirkon laajennussuunnitelmat mutta toteutettavaksi sitten kun seurakunnalla olisi siihen paremmin varaa. Sitä ennen kirkon vierellä oli ollut erillinen puutapuli.. Sitä ennen kelloja soitettiin katolla olleesta kattoratsastajasta.


title: Vårdön kirkko

text: Alun perin kirkossa lienee ollut kuori-ikkuna ja kaksi ikkunaa eteläseinässä. Länsisisäänkäyntiä ei ollut, vaan sisäänkäynti oli eteläsivulta, paikalla, johon myöhemmin rakennettiin asehuone. Pohjoisseinällä on saattanut olla sakaristo, sillä jälkiä tuli esiin tutkimuksissa vuonna 1954. Runkohuoneessa on ollut 1700-luvulla lautalaipio, jonka tilalle on 1872 tehty tynnyriholvi.


title: Vårdön kirkko

text: Kruunu takavarikoi kappelilta toisen kellon 1544, jolloin sen nimi oli Pyhän Mattiaan kappeli. Itsenäinen seurakunta siitä muodostettiin 1866. Isonvihan aikaan kirkko säästyi, vaikka muuten kylä poltettiin.


title: Vårdön kirkko

text: Kirkosta ei ole löydetty keskiaikaisia maalauksia eikä vihkiristejä. Sen sijaan kuori-ikkunan ympäriltä on löydetty jälkiä maalauksista, jotka ovat 1600-luvun puolivälistä tai lopulta. Kiinteästä sisustuksesta on mainintoja, esimerkiksi että puualttarin tilalle muurattiin noin 1645 kivialttari. Nykyisin kirkossa on kirjailija Sally Salmisen veljen Runar Salmisen veistämä Mattiaan patsas. Salminen on myös veistänyt kyyhkyn saarnastuolin yläpuolelle. Nykyisen alttaritaulun "Kristus Getsemanessa" on maalannut R. W. Ekman.


title: Vårdön kirkko

text: Kirkossa on uusikaupunkilaisen Jens Zachariassenin rakentamat 8-äänikertaiset urut vuodelta 1889. Ne on uudistanut Hans Heinrich vuonna 1975.


title: Vårdön kirkko

text: Lars Sonck laati 1900-luvun alussa piirustukset uutta kirkkoa varten tien toiselle puolelle, mutta hiukan suurellinen rakennus jäi toteutumatta.


title: Bilbaon Grand Slam -finaali 2008

text: Bilbaon Grand Slam -finaali 2008 oli Bilbaossa pelattu luokan 21 shakkiturnaus. Turnauksen palkintopotti on yhteensä neljäsataa tuhatta euroa. Pisteenlaskussa ei käytetty normaalia "1 piste voitosta ja puolikas tasapelistä" -järjestelmää. Voitosta sai turnauksessa kolme pistettä ja tasapelistä yhden. Turnauksen voittajaksi selviytyi lopulta Veselin Topalov seitsemällätoista pisteellä (+4 -1 =5).


title: Bilbaon Grand Slam -finaali 2008

text: Turnaukseen osallistui kuusi pelaajaa:


title: Bilbaon Grand Slam -finaali 2008

text: Kaikki osanottajat olivat suurmestareita. Pelaajista Aronian oli voittanut Corus-shakkiturnauksen vuonna 2008, Anand oli hallitseva maailmanmestari ja Linaresin vuoden 2008 turnauksen voittaja ja Ivanchuk M-Tel Mastersin vuoden 2008 voittaja. Carlsen oli myös jaetulla ensimmäisellä sijalla Corusissa ja toinen Linaresissa, Topalov toinen M-tel Mastersissa. Lisäksi turnauksessa pelasi Radjabov, joka oli myös sijoittunut korkealle Grand Slam -tapahtumissa.


title: Bilbaon Grand Slam -finaali 2008

text: Pelaajista Anand oli FIDE:n virallisella ELO-listalla järjestyksessään ensimmäinen. Carlsen oli listalla toinen, Ivanchuk kolmas, Topalov kuudes, Radjabov seitsemäs ja Aronian kymmenennes.


title: Bilbaon Grand Slam -finaali 2008

text: Pelaajien ELO-keskiarvo oli turnauksen alkaessa 2 769, mikä nosti turnauksen luokkaan 21. Joidenkin mukaan turnaus ylsi jopa luokkaan 22, kun otetaan huomioon pelaajien epäviralliset, ajantasaiset ELO:t. Järjestäjät itse laskivat turnauksen olleen kaikkien aikojen vahvin turnaus ELO-lukujen perusteella. Järjestäjien ilmoittaman tiedon mukaan pelaajien ajantasainen ELO-keskiarvo oli 2 775,63. Turnauksen ELO-keskiarvo oli joka tapauksessa shakin historian korkein.


title: Bilbaon Grand Slam -finaali 2008

text: Pelit pelattiin äänieristetyn lasin takana Plaza Nuevalla ja rakennuksen ulkopuolelta oli suora näkymä pelaajiin. Pelitila oli 4 metriä korkea, 8 metriä leveä ja 8 metriä pitkä. Lasi oli valmistettu luodinkestäväksi. Kaikki pelit pelattiin 17.00 paikallista aikaa. Pelit pelattiin yksi päivässä 2. syyskuuta – 13. syyskuuta. 7. ja 11. päivä olivat vapaapäiviä.


title: Bilbaon Grand Slam -finaali 2008

text: Peliaikana oli 90 minuuttia ensimmäisille 40 siirrolle ja 60 lopuille. Jokainen pelaaja pelasi toisia vastaan kahdesti: valkeilla ja mustilla. Erikoisena sääntönä pelaajat eivät voineet sopia keskenään tasapeliä. Tasapeli voitiin sopia vain, jos molemmat pelaajat ehdottivat sitä tuomarille, minkä jälkeen tämä neuvotteli teknisen assistentin kanssa ennen lopullista päätöstä.


title: Bilbaon Grand Slam -finaali 2008

text: Normaalin pistelaskun sijaan pelaaja sai voitosta kolme pistettä, tasapelistä yhden ja tappiosta nolla pistettä. Tämän tarkoituksena oli kannustaa pelaajia taistelemaan voitosta enemmän.


title: Bilbaon Grand Slam -finaali 2008

text: Turnauksen palkintoina oli yhteensä 400 000 euroa. Voittaja sai rahoista 150 000, toinen 70 000, kolmas 60 000 ja loput aina 10 000 edelliseksi sijoittunutta vähemmän. Palkintosumma oli kaikkien aikojen suurin rahasumma, jos maailmanmestaruusotteluita ei lasketa mukaan.


title: Bilbaon Grand Slam -finaali 2008

text: Turnauksen sponsoreina toimivat Bilbaon kaupunki, Mercado de la Ribera, Casco Viejo, Bizkaiko Foru Aldundia - Diputación Foral de Bizkaia, Ferrocarriles Españoles de Vía Estrecha, Eusko Jaurlaritza - Gobierno Vasc, Euskatel ja Bilbao Bizkaia Kutxa.


title: Bilbaon Grand Slam -finaali 2008

text: Turnausta saattoi seurata lasin läpi aukiolta. Ensimmäisenä päivänä turnausta seurasikin tuhansia ihmisiä. Katsojia oli yhtä paljon myös seuraavana päivänä, vaikka ilma olikin sateinen.


title: Bilbaon Grand Slam -finaali 2008

text: Paikan päällä siirtoja oli kommentoimassa useita suurmestareita, kuten Boris Spasski ja Susan Polgar.


title: Bilbaon Grand Slam -finaali 2008

text: Pelit lähetettiin myös Internetissä. Turnausta saattoi seurata esimerkiksi ChessBasen Playchess.comin tai ChessGames.comin sekä tapahtuman virallisten kotisivujen kautta.


title: Bilbaon Grand Slam -finaali 2008

text: Itse pääturnauksen lisäksi turnauspaikalla järjestettiin useita muitakin tapahtumia. 13. päivä pidettiin sadan pelaajan avoin turnaus, jossa päävoittona oli neljä tuhatta euroa. Paikalla pidettiin myös blitz-turnaus, johon saattoi osallistua yhteensä jopa 120 pelaajaa. Aikaa siirtoihin oli vain viisi minuuttia. Palkintoina oli yhteensä 16 tuhatta euroa ja matka kahdelle M-Tel-turnaukseen Sofiaan vuonna 2009. 12. päivä pidettiin myös tehtäväshakki-kilpailu, jossa osallistujien piti ratkaista 40 tehtävää. Paikalle oli myös järjestetty erilaista toimintaa lapsille.


title: Bilbaon Grand Slam -finaali 2008

text: Ensimmäinen kierros pelattiin 2. syyskuuta. Kierroksen ainoan voiton otti Carlsen Aronianista englantilaisella pelillä. Carlsen siirtyikin johtoon 3 pisteellään. Toisen kierroksen kaikki pelit päättyivät tasan. Kolmannella kierroksella Topalov voitti Carlsenin pelatessaan mustilla kuningatargambiittia ja siirtyi johtoon. Neljännen kierroksen kaikki pelit päättyivät valkean voittoon: Aronian, Carlsen ja Topalov saivat kaikki kolme pistettä. Viides kierros toi mukanaan vain tasapelejä. Kuudennella kierroksella Carlsen voitti Aronianin tämän käyttäessä semi-slaavilaista puolustusta. Seitsemännellä kierroksella Ivanchuk taas voitti Carlsenin mustilla torjutussa kuningatargambiitissa. Myös Aronian voitti Topalovin valkeilla heidän seitsemännen kierroksen pelissään. Kahdeksannella kierroksella Ivanchuk voitti valkeilla Radjabovin ja Topalov Carlsenin tämän käyttäessä suosimaansa lohikäärmemuunnelmaa sisilialaista puolustusta vastaan. Myös Aronian voitti mustilla pelatessaan hallitsevan maailmanmestarin Anandin. Kaikki yhdeksännen kierroksen pelit päättyivät tasan. Viimeisellä kierroksella Topalov otti voiton Ivanchukista ja Radjabov Aronianista. Carlsen ja Anand pelasivat tasan. Lopputuloksissa pelaajien sijoitus oli seuraava:


title: Bilbaon Grand Slam -finaali 2008

text: Turnauksen kulku näkyy seuraavassa:


title: Oikeusantropologia

text: Oikeusantropologia () on antropologian erityisala, jossa erilaisia henkilön ominaisuuksia pyritään tunnistamaan heidän luurankojensa perusteella. Tunnistettaviin ominaisuuksiin kuuluvat muun muassa henkilöllisyyden selvittäminen, traumojen analysointi, kasvojen rekonstruktio, kuolinhetken määrittäminen ja rikospaikkatutkimus. Oikeusantropologit eivät varsinaisesti määritä ruumiiden kuolinsyitä, mutta voivat auttaa todennäköisen syyn selvittämisessä. Yhdysvalloissa oikeusantropologeja sertifioi "American Board of Forensic Anthropology". Tavallisesti ruumiin oikeusantropologinen tutkimus aloitetaan silloin kun varsinaista ruumiinavausta ei pystytä suorittamaan ja tietoa joudutaan hankkimaan muilla tavoin.


title: Jens Lapidus

text: Jens Jacob Lapidus (s. 24. toukokuuta 1974) on ruotsalainen asianajaja ja dekkarikirjailija. Kirjailija käyttää edustamastaan kirjallisuudenlajista nimitystä "Stockholm noir". Teosten tapahtumat sijoittuvat Tukholman alamaailmaan.


title: Jens Lapidus

text: Lapidus käyttää esikoisteoksessaan "Rahalla saa" kovaksikeitettyä tyyliä, joka on saanut vaikutteita sellaisilta amerikkalaisilta kirjailijoilta kuin James Ellroy ja Dennis Lehane, ja hän on kertonut saaneensa aineistoa toimiessaan puolustusasianajajana Sollentunan käräjäoikeudessa. Kielellisiä vaikutteita hän on saanut muun muassa ruotsalaiselta rap-yhtyeeltä The Latin Kingsilta, snobipiireiltä ja kirjailijakollega Jonas Hassen Khemirin kirjoista.


title: Jens Lapidus

text: Kirjoista Snabba cash on filmattu, ja sen kahden seuraajan kuvaamista valmistellaan.


title: Jens Lapidus

text: Lapidus vietti lapsuutensa Tukholman Gröndalin kaupunginosassa ja opiskeli juristiksi Tukholmassa ja Lontoossa. Hän on opiskellut lisäksi jonkin verran aatehistoriaa ja viestintätieteitä, kansantaloutta ja käytännöllistä filosofiaa. Valmistututtuaan Lapidus aloitti liikejuristina, mutta on sittemmin siirtynyt asianajajaksi.


title: Jens Lapidus

text: Asianajaja Lapidus debytoi kirjailijana vuonna 2006 teoksella "Snabba cash". Snabba Cash herätti huomiota ja vuoteen 2010 mennessä sitä myytiin 600 000 kappaletta. Seuraava teos, "Aldrig fucka upp", ilmestyi vuonna 2008. Trilogian täydensi "Livet de luxe" vuonna 2010. Vuonna 2010 häneltä ilmestyi myös yhdessä Peter Bergtingin kanssa tehty sarjakuvaromaani Jengisota 145. Sittemmin Lapidukselta on ilmestynyt novellikokoelma ja kaksi romaania.


title: Kwakiutlit

text: Kwakiutlit ovat Pohjois-Amerikan luoteisrannikolla Vancouverinsaaren rannoilla ja vastapäisellä mantereella asuva intiaanikansa. Kwakiutlit kutsuvat itseään "kwakwaka'wakweiksi" puhumallaan wakashan kielellä. Kwakiutlien perinteinen elinkeino on ollut kalastus ja yhteiskunta on ollut pääsääntöisesti perimyksen perusteella määräytyvän hierarkkinen. 2000-luvun alussa arvioitiin kwakiutliteja olevan noin 700 henkeä.


title: Shakkiturnausten luokittelu

text:
Vahvat shakkiturnaukset luokitellaan FIDE:n vahvuusluokkiin pelaajien ELO-keskiarvon mukaan. Ensimmäiseen luokkaan luokitellaan turnaukset, joissa ELO-keskiarvo on 2251-2275, toiseen luokkaan ne, joissa on 2276-2300. Vahvimmat turnauksen esitellään seuraavassa:
Luokkaan 22 ei ole luokiteltu vielä yhtään turnausta virallisesti. Tosin joidenkin mukaan Bilbao Grand Slam kuului luokkaan 22.


title: Gonio

text: Gonion linnoitus (, aiemmin nimeltään Apsaros tai Apsaruntos) on roomalainen linnoitus Georgiassa, Adžariassa Mustanmeren rannalla kymmenisen kilometriä Batumin kaupungista etelään ja muutama kilometri Turkin rajalta pohjoiseen Tšorokhi-joen suulla.


title: Gonio

text: Varhaisin maininta linnoituksesta on Plinius vanhemman kirjoituksissa ensimmäiseltä vuosisadalta. Toisella vuosisadalla se oli jo vahvasti linnoitettu Kolhkiin valtakunnan roomalaiskaupunki. Myöhemmin sitä hallitsi Bysantin valtakunta. Nimen "Gonio" mainitsee ensimmäisenä Mikael Panaretos 1300-luvulla. Goniossa oli myös lyhytikäinen genovalainen kauppasiirtokunta, ja vuonna 1547 se siirtyi osmanien haltuun. Se pysyi osmanien valtakunnan osana vuoteen 1878 saakka, jolloin koko Adžaria siirtyi San Stefanon rauhansopimuksessa Venäjän keisarikunnalle.


title: Gonio

text: Linnoituksen muurit ovat yhteensä 900 metriä pitkät ja niissä on 18 tornia. Alun perin torneja oli yhteensä 22. Linnoituksen neljästä sisäänkäynnistä vain läntinen on nykyään käytössä. Linnoituksella oli tärkeä strateginen merkitys, sillä se suojeli Tšorokhin ja Atšaristsqalin laaksoja, jotka yhdistivät Georgian lounaisen sisämaa-alueen Mustanmeren rannikkoon. Linnoituksen historia liittyy tiiviisti Argonauttien myyttiin: legendan mukaan Kolkhiin kuningas Aietes hautasi poikansa Absyrtoksen juuri tänne. Iason leikkasi Absyrtoksen ruumiin kappaleiksi ja heitti palat mereen. Vanhimmat arkeologiset löydöt ovat 1700–1600-luvuilta ennen ajanlaskun alkua ja urbaania asutusta paikalla on ollut ainakin hellenistiseltä kaudelta alkaen. Goniossa toimi teatteri ja hippodromi ensimmäiseltä vuosisadalta 200-luvulle saakka. Linnoitusta on pidetty myös apostoli Mattiaan hautapaikkana.


title: Jonas Hassen Khemiri

text: Jonas Hassen Khemiri (koko nimi "Jonas Hassen Per Younes Khemiri", s. 27. joulukuuta 1978 Tukholma) on ruotsalainen kirjailija.


title: Jonas Hassen Khemiri

text: Khemirin äiti on ruotsalainen ja isä tunisialainen. Hän on opiskellut kirjallisuustiedettä ja kansainvälistä taloutta Tukholmassa ja Pariisissa ja ollut harjoittelijana YK:n turvallisuusneuvostossa New Yorkissa.